  **บันทึกข้อความ**

**ส่วนราชการ**  สำนักงานสิ่งแวดล้อมและควบคุมมลพิษที่ ๑๑ (นครราชสีมา) ส่วนตรวจและบังคับใช้กฎหมาย โทร ๑๐5

**ที่** สคพ.(๑๑).๕/ **วันที่**  พฤษภาคม ๒๕๖6

**เรื่อง** การติดตามตรวจสอบและบังคับใช้กฎหมายกับแหล่งกำเนิดมลพิษ ตลาดสดนงค์เล็ก

เรียน ผู้อำนวยการสำนักงานสิ่งแวดล้อมและควบคุมมลพิษที่ ๑๑ (นครราชสีมา) ผ่านผู้อำนวยการส่วนตรวจและบังคับใช้กฎหมาย

**๑. เรื่องเดิม**

๑.๑ ส่วนตรวจและบังคับใช้กฎหมาย เข้าติดตามตรวจสอบและบังคับใช้กฎหมายกับแหล่งกำเนิดมลพิษ ตลาดสดนงค์เล็ก มีพื้นที่ใช้สอย 2,100 ตารางเมตร เข้าข่ายเป็นแหล่งกำเนิดมลพิษ อาคารประเภท ข ตั้งอยู่เลขที่ ๗๙ หมู่ที่ ๕ ตำบลตลาด อำเภอเมืองนครราชสีมา จังหวัดนครราชสีมา เมื่อวันที่ ๒๖ มกราคม ๒๕๖๕ โดยเก็บตัวอย่างน้ำทิ้งจากบ่อพักน้ำทิ้งขณะระบายออกสู่ภายนอก จำนวน 1 จุด และผลการวิเคราะห์คุณภาพน้ำทิ้งมีค่าไม่เป็นไปตามมาตรฐานควบคุมที่กฎหมายกำหนด (เอกสารแนบ ๑ ถึง ๕)

๑.๒ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส.๐๒๐๕(๑๑)/10126 ลงวันที่ 28 เมษายน ๒๕๖5 แจ้งสิทธิโต้แย้งและแสดงพยานหลักฐานถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๖) โดยได้รับหนังสือเมื่อวันที่ 29 เมษายน ๒๕๖5 (เอกสารแนบ ๗) และครบกำหนดระยะเวลาใช้สิทธิโต้แย้งในวันที่ 15 พฤษภาคม ๒๕๖5

๑.๓ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส ๐๒๐๕(๑๑)/14083 ลงวันที่ 14 มิถุนายน ๒๕๖5 มีคำสั่งให้ นายอภิชิต ชื่นโพธิ์ เจ้าของตลาดสดนงค์เล็ก ดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย ให้แล้วเสร็จภายใน ๑๒๐ วัน (เอกสารแนบ ๘) ได้รับหนังสือคำสั่งเมื่อวันที่ 15 มิถุนายน ๒๕๖5 (เอกสารแนบ ๙) และครบกำหนดคำสั่งเมื่อวันที่ 14 ตุลาคม ๒๕๖๕

๑.๔ ตลาดสดนงค์เล็ก มีหนังสือ ลงวันที่ 20 กันยายน ๒๕๖๕ แจ้งว่า เนื่องจากตลาดสดนงค์เล็กไม่มีประสบการณ์และความเชี่ยวชาญด้านการปรับปรุงแก้ไขการทำงานของระบบบำบัดน้ำเสีย จึงมีความจำเป็นต้องใช้ระยะเวลาในการหาผู้รับจ้างที่มีความเชี่ยวชาญในการปรับปรุงแก้ไขระบบบำบัดน้ำเสียให้สามารถทำงานได้อย่างมีประสิทธิภาพตามที่กฎหมายกำหนด โดยตลาดสดนงค์เล็กจะก่อสร้างติดตั้งระบบบำบัดน้ำเสียเพิ่มเติม ประกอบด้วย ถังดักไขมัน บ่อเติมอากาศ และถังเกรอะไร้อากาศ ซึ่งในช่วงระยะเวลาที่ผ่านมาประสบปัญหาฝนตกชุกติดต่อกันหลายวัน จึงทำให้มีน้ำท่วมขังและพื้นที่บริเวณที่ก่อสร้างเกิดการทรุดตัว ส่งผลให้ไม่สามารถจัดการแก้ไข ปรับปรุงเปลี่ยนแปลง หรือซ่อมแซมระบบบำบัดน้ำเสีย แล้วเสร็จตามระยะเวลาที่กำหนด ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึงวันที่ 14 ธันวาคม 2565 (เอกสารแนบ ๑o)

1.5 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/25854 ลงวันที่ 10 พฤศจิกายน ๒๕๖5 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๑1) และครบกำหนดระยะเวลาที่ขยาย ในวันที่ 14 ธันวาคม 2565

๑.6 ตลาดสดนงค์เล็ก มีหนังสือ ลงวันที่ 9 ธันวาคม 2565 แจ้งว่า จะดำเนินการปรับปรุงแก้ไขระบบบำบัดน้ำเสียโดยการเก็บตัวอย่างน้ำทิ้งส่งตรวจวิเคราะห์ห้องปฏิบัติการสิ่งแวดล้อม เพื่อเป็นการทดสอบประสิทธิภาพระบบบำบัดน้ำเสียภายหลังการปรับปรุงแก้ไขเสร็จแล้ว ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึงวันที่ 20 มกราคม 2565 (เอกสารแนบ ๑2)

/1.5 สำนักงาน...

- ๒ -

1.5 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/25854 ลงวันที่ 19 มกราคม 2566 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๑3) และครบกำหนดระยะเวลาที่ขยาย ในวันที่ 20 มกราคม 2565

๑.6 ตลาดสดนงค์เล็ก มีหนังสือ ลงวันที่ 16 กุมภาพันธ์ 2566 แจ้งว่า ดำเนินการปรับปรุงแก้ไขระบบบำบัดน้ำเสียด้วยการเก็บตัวอย่างน้ำทิ้งส่งตรวจวิเคราะห์ห้องปฏิบัติการสิ่งแวดล้อม เพื่อเป็นการทดสอบประสิทธิภาพระบบบำบัดน้ำเสียภายหลังการปรับปรุงแก้ไขเสร็จแล้ว พบว่า มีผลการตรวจวิเคราะห์คุณภาพน้ำทิ้ง ค่าสารแขวนลอย (Suspended Solids) เท่ากับ 80 มิลลิกรัมต่อลิตร เกินค่ามาตรฐานควบคุมการระบายน้ำทิ้งที่กฎหมายกำหนด จึงขอเพาะเลี้ยงเชื้อจุลินทรีย์เพื่อเดินระบบบำบัดน้ำเสียใหม่ และเก็บตัวอย่างน้ำทิ้งส่ง ตรวจวิเคราะห์ห้องปฏิบัติการสิ่งแวดล้อม ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึงวันที่ 19 มีนาคม 2566 (เอกสารแนบ ๑4)

1.7 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/5864 ลงวันที่ 16 มีนาคม 2566 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๑5) และครบกำหนดระยะเวลาที่ขยาย ในวันที่ 19 มีนาคม 2566

๑.8 ตลาดสดนงค์เล็ก มีหนังสือ ลงวันที่ 11 เมษายน 2566 แจ้งว่า ดำเนินการปรับปรุงแก้ไขระบบบำบัดน้ำเสียด้วยการเพาะเลี้ยงเชื้อจุลินทีย์เพื่อเดินระบบบำบัดน้ำเสียใหม่และเก็บตัวอย่างน้ำทิ้งส่งตรวจวิเคราะห์ห้องปฎิบัติการสิ่งแวดล้อมเพื่อเป็นการทดสอบประสิทธิภาพระบบบำบัดน้ำเสียพบว่า มีผลการตรวจวิเคราะห์คุณภาพน้ำทิ้ง ค่าสารแขวนลอย (Suspended Solids) เท่ากับ 80 มิลลิกรัมต่อลิตร เกินค่าสารแขวนลอย เท่ากับ 400 มิลลิกรัมต่อลิตร ค่าสารที่ละลายได้ทั้งหมด 920 มิลลิกรัมต่อลิตร ค่าบีโอดีเท่ากับ 94 มิลลิกรัมต่อลิตร เกินค่ามาตรฐานควบคุมการระบายน้ำทิ้งที่กฎหมายกำหนด จึงขอจัดหาผู้รับเหมาและที่ปรึกษาที่มีความเชี่ยวชาญด้านการปรับปรุงระบบบำบัดน้ำเสีย ดังนั้น จึงขอความอนุเคราะห์ขยายระยะเวลาจัดการแก้ไข ปรับปรุงเปลี่ยนแปลง หรือซ่อมแซมระบบบำบัดน้ำเสียของ ตลาดสดนงค์เล็ก เพื่อบำบัดน้ำเสียได้อย่างเต็มประสิทธิภาพ ถึงวันที่ 19 เมษายน 2566 (เอกสารแนบ ๑4)

1.9 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/8049 ลงวันที่ 18 เมษายน 2566 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๑5) และครบกำหนดระยะเวลาที่ขยาย ในวันที่ 19 เมษายน 2566

1.10 ตลาดสดนงค์เล็ก มีหนังสือ ลงวันที่ 5 เมษายน 2566 เพื่อให้สามารถจัดการแก้ไขปรับปรุงระบบบำบัดน้ำเสียของตลาด ให้มีประสิทธิภาพเพียงพอที่จะบำบัดน้ำเสียให้เป็นไปตามมาตรฐานที่ทางราชการกำหนดไว้ จึงขอความอนุเคราะห์สำนักงานสิ่งแวดล้อมและควบคุมมลพิษที่ 11 (นครราชสีมา) ให้คำแนะนำทางด้านวิชาการเกี่ยวกับการแก้ไขปรับปรุงระบบบำบัดน้ำเสียของตลาด เพื่อใช้เป็นแนวทางในการแก้ไขปรับปรุงระบบบำบัดน้ำเสียของตลาดต่อไป

1.11 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/8059 ลงวันที่ 19 เมษายน 2566 รายงานผลการตรวจสอบและคำแนะนำเบื้องต้นในการปรับปรุงแก้ไขระบบบำบัดน้ำเสีย ถึง นายอภิชิต ชื่นโพธิ์ เจ้าของตลาดสดนงค์เล็ก (เอกสารแนบ ๑6) หากดำเนินตามข้อเสนอแนะดังกล่าวแล้ว แต่น้ำทิ้งยังคงมีค่าไม่เป็นไปตามมาตรฐานที่ทางราชการกำหนดไว้ เห็นควรให้ติดต่อผู้เชี่ยวชาญหรือบริษัทเอกชนด้านการบำบัดน้ำเสียเพื่อดำเนินออกแบบหรือแก้ไขปรับปรุงระบบบำบัดน้ำเสียให้มีประสิทธิภาพเพียงพอที่จะบำบัดน้ำเสียให้เป็นไปตามเกณฑ์มาตรฐานที่ทางราชการกำหนดไว้ได้ต่อไป

**๒. ข้อเท็จจริง**

ตลาดสดนงค์เล็ก มีหนังสือ ไม่ระบุวันที่ แจ้งว่า ขอขยายระยะเวลาจัดการแก้ไข ปรับปรุง เปลี่ยนแปลง ระบบบำบัดน้ำเสีย ของตลาดสดนงค์เล็ก โดยมีศูนย์ช่วยเหลือให้ปฎิบัติตามกฎหมายสิ่งแวดล้อม สำนักงานสิ่งแวดล้อมและควบคุมมลพิษที่ 11 (นครราชสีมา) ร่วมกับเจ้าหน้าที่เทศบาลตำบลตลาดเข้าให้คำแนะนำ ผู้ประกอบการตลาดสดนงค์เล็ก ตากการตรวจสอบพบว่า ตลาดสดนงค์เล็กมีปริมาณใช้น้ำ ประมาณ 4.3 ลูกบาศก์เมตรต่อวัน ซึ่งถือว่ามีปริมาณน้อย ดั้งนั้นน้ำที่ผ่านการบำบัดแล้ว จะน้ำกลับมาใช้ประโยชน์

**๓. ข้อกฎหมาย**

3.1 มาตรา ๖๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ บัญญัติว่า “ระยะเวลาที่กำหนดไว้ในคำสั่งของเจ้าหน้าที่อาจมีการขยายได้อีกและถ้าระยะเวลานั้นสิ้นสุดลงแล้ว เจ้าหน้าที่อาจขยายโดยกำหนดให้มีผลย้อนหลังได้เช่นกัน ถ้าการสิ้นสุดตามระยะเวลาเดิมจะก่อให้เกิดความไม่เป็นธรรมที่จะให้สิ้นสุดตามนั้น”

3.2 ประกาศกรมควบคุมมลพิษ เรื่อง หลักเกณฑ์การพิจารณาระยะเวลาการปฏิบัติตามคำสั่งของ เจ้าพนักงานควบคุมมลพิษ กรณีแหล่งกำเนิดมลพิษประเภทอาคารประเภท ก. อาคารประเภท ข. อาคารประเภท ค. ประกาศ ณ วันที่ 19 สิงหาคม 2565 ตามข้อ 3 การพิจารณาคำขอขยายระยะเวลาให้เป็นไปตามหลักเกณฑ์ดังต่อไปนี้ (เอกสารแนบ ๑7)

(1) กรณีการจัดหาผู้รับเหมาหรือบริษัทที่ปรึกษา ให้เจ้าพนักงานควบคุมมลพิษพิจารณาขยายระยะเวลา ไม่เกิน 30 วัน

/**๔. ข้อพิจารณา**...

- ๒ –

**๔. ข้อพิจารณา**


ส่วนตรวจและบังคับใช้กฎหมายพิจารณาแล้ว ถึงแม้จะครบกำหนดระยะเวลาการจัดการแก้ไข เปลี่ยนแปลง ปรับปรุงหรือซ่อมแซมระบบบำบัดน้ำเสียแล้ว แต่ตลาดสดนงค์เล็ก มิได้เพิกเฉยต่อคำสั่งของ เจ้าพนักงานควบคุมมลพิษ โดยการจัดหาผู้รับเหมาและที่ปรึกษาที่มีความเชี่ยวชาญด้านการปรับปรุงระบบบำบัดน้ำเสีย เพื่อให้ได้แนวทางนำมาแก้ไขปรับปรุงระบบบำบัดน้ำเสีย ดังนั้น เพื่อให้เกิดความเป็นธรรมต่อผู้อยู่ใต้บังคับคำสั่ง จึงเห็นควรให้ตลาดสดนงค์เล็ก ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ไปจนถึงวันที่ 19 เมษายน 2566

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่แนบมาพร้อมนี้

(นางสาวอัจฉรา อิ่มมณี)

นักวิชาการสิ่งแวดล้อมชำนาญการ

วิสัยทัศน์ คพ. “น้ำต้องสะอาด อากาศต้องบริสุทธิ์ หยุดปัญหามลพิษ เพื่อสิ่งแวดล้อมและคุณภาพชีวิตที่ดีของประชาชน”



ที่ ทส 0322/ สำนักงานสิ่งแวดล้อมและควบคุมมลพิษที่ ๑๑

(นครราชสีมา)

๒๕๐ หมู่ที่ ๑ ถนนราชสีมา-โชคชัย

ตำบลหนองบัวศาลา อำเภอเมือง

# จังหวัดนครราชสีมา ๓๐๐๐๐

เมษายน ๒๕๖6

เรื่อง แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย

เรียน นายอภิชิต ชื่นโพธิ์ เจ้าของตลาดสดนงค์เล็ก

อ้างถึง หนังสือตลาดสดนงค์เล็ก ลงวันที่ 11 เมษายน 2566

ตามหนังสือที่อ้างถึง ตลาดสดนงค์เล็ก แจ้งว่า ดำเนินการปรับปรุงแก้ไขระบบบำบัดน้ำเสีย ด้วยการเพาะเลี้ยงเชื้อจุลินทรีย์เพื่อเดินระบบบำบัดน้ำเสียใหม่ และเก็บตัวอย่างน้ำทิ้งส่งตรวจวิเคราะห์ห้องปฏิบัติการสิ่งแวดล้อม เพื่อเป็นการทดสอบประสิทธิภาพระบบบำบัดน้ำเสียภายหลังการปรับปรุงแก้ไขเสร็จแล้ว พบว่า มีผลการตรวจวิเคราะห์คุณภาพน้ำทิ้ง ค่าสารแขวนลอย เท่ากับ 400 มิลลิกรัมต่อลิตร ค่าสารที่ละลายได้ทั้งหมด เท่ากับ 920 มิลลิกรัมต่อลิตร ค่าบีโอดี เท่ากับ 94 มิลลิกรัมต่อลิตร เกินค่ามาตรฐานควบคุมการระบาย น้ำทิ้งที่กฎหมายกำหนด จึงขอจัดหาผู้รับเหมาและที่ปรึกษาที่มีความเชี่ยวชาญด้านการปรับปรุงระบบบำบัดน้ำเสีย เพื่อให้ได้แนวทางนำมาแก้ไขปรับปรุงระบบบำบัดน้ำเสีย ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ไปจนถึงวันที่ วันที่ 19 เมษายน 2566 ความละเอียดแจ้งแล้ว นั้น

สำนักงานสิ่งแวดล้อมและควบคุมมลพิษที่ ๑๑ (นครราชสีมา) พิจารณาคำขอขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสียดังกล่าว และเห็นว่ามีเหตุผลความจำเป็นในการขอขยายระยะเวลา ดังนั้น อาศัยอำนาจตามความในมาตรา ๖๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ และประกาศกรมควบคุมมลพิษ เรื่อง หลักเกณฑ์การพิจารณาระยะเวลาการปฏิบัติตามคำสั่งของ เจ้าพนักงานควบคุมมลพิษ กรณีแหล่งกำเนิดมลพิษประเภทอาคารประเภท ก. อาคารประเภท ข. อาคารประเภท ค. เจ้าพนักงานควบคุมมลพิษจึงให้ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัด น้ำเสียของตลาดสดนงค์เล็กไปจนถึงวันที่ 19 เมษายน 2566 ทั้งนี้ หากท่านไม่สามารถปรับปรุงแก้ไขตามคำสั่งพนักงานควบคุมมลพิษแล้วเสร็จตามระยะเวลาที่ขอขยาย ขอให้แจ้งสำนักงานสิ่งแวดล้อมและควบคุมมลพิษที่ ๑๑ (นครราชสีมา) ทราบ พร้อมแสดงวิธีการปรับปรุงแก้ไข และแผนการดำเนินการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียที่จะดำเนินการ เพื่อประกอบคำขอขยายระยะเวลาตามคำสั่งเจ้าพนักงานควบคุมมลพิษ และหากครบกำหนดระยะเวลาที่ขยายดังกล่าวข้างต้นแล้ว เจ้าพนักงานควบคุมมลพิษจะดำเนินการเข้าตรวจสอบและบังคับใช้กฎหมายตามคำสั่งต่อไป

จึงเรียนมาเพื่อโปรดทราบ

ขอแสดงความนับถือ

### ส่วนตรวจและบังคับใช้กฎหมาย

### โทร. ๐ ๔๔๒๔ ๒๘๑๘ ต่อ ๑๐5

โทรสาร ๐ ๔๔๒๔ ๓๔๘๐

E-mail : [reo11.org@mnre.mail.go.th](mailto:reo11.org@mnre.mail.go.th)

“No Gift Policy ทส. โปร่งใสและเป็นธรรม”