  **บันทึกข้อความ**

**ส่วนราชการ**  สำนักงานสิ่งแวดล้อมและควบคุมมลพิษที่ ๑๑ (นครราชสีมา) ส่วนตรวจและบังคับใช้กฎหมาย โทร ๑๐5

**ที่** สคพ.(๑๑).๕/ **วันที่**  พฤษภาคม ๒๕๖6

**เรื่อง** การติดตามตรวจสอบและบังคับใช้กฎหมายกับแหล่งกำเนิดมลพิษ ห้างหุ้นส่วนจำกัดโค้วเทียนหยู

เรียน ผู้อำนวยการสำนักงานสิ่งแวดล้อมและควบคุมมลพิษที่ ๑๑ (นครราชสีมา) ผ่านผู้อำนวยการส่วนตรวจและบังคับใช้กฎหมาย

**๑. เรื่องเดิม**

๑.๑ ส่วนตรวจและบังคับใช้กฎหมาย เข้าติดตามตรวจสอบและบังคับใช้กฎหมายกับแหล่งกำเนิดมลพิษสถานีบริการน้ำมันเชื้อเพลิง ของห้างหุ้นส่วนจำกัดโค้วเทียนหยู ตั้งอยู่เลขที่ ๔๖๘ หมู่ ๑ บ้านสันเทียะ ถนนสุรนารายณ์ ตำบลโนนไทย อำเภอโนนไทย จังหวัดนครราชสีมา เมื่อวันที่ ๒๕ กุมภาพันธ์ ๒๕๖๕ โดยเก็บตัวอย่างน้ำทิ้งจากบ่อบำบัดน้ำเสียบ่อสุดท้ายที่จะระบายออกสู่ภายนอก จำนวน 1 จุด และผลการวิเคราะห์คุณภาพน้ำทิ้งมีค่าไม่เป็นไปตามมาตรฐานควบคุมที่กฎหมายกำหนด (เอกสารแนบ ๑ ถึง ๕)

๑.๒ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส.๐๒๐๕(๑๑)/9970 ลงวันที่ 27 เมษายน ๒๕๖5 แจ้งสิทธิโต้แย้งและแสดงพยานหลักฐานถึง หุ้นส่วนผู้จัดการห้างหุ้นส่วนจำกัด โค้วเทียนหยู (เอกสารแนบ ๖) โดยได้รับหนังสือเมื่อวันที่ 28 เมษายน ๒๕๖5 (เอกสารแนบ ๗) และครบกำหนดระยะเวลาใช้สิทธิโต้แย้งในวันที่ 14 พฤษภาคม ๒๕๖5

๑.๓ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส ๐๒๐๕(๑๑)/13971 ลงวันที่ 13 มิถุนายน ๒๕๖5 มีคำสั่งให้ หุ้นส่วนผู้จัดการห้างหุ้นส่วนจำกัด โค้วเทียนหยู ดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย ให้แล้วเสร็จภายใน ๑๒๐ วัน (เอกสารแนบ ๘) ได้รับหนังสือคำสั่งเมื่อวันที่ 15 มิถุนายน ๒๕๖5 (เอกสารแนบ ๙) และครบกำหนดคำสั่งเมื่อวันที่ 14 ตุลาคม ๒๕๖5

1.4 ห้างหุ้นส่วนจำกัด โค้วเทียนหยู ประสานทางโทรศัพท์แจ้งว่า ได้ดำเนินการปรับปรุงแก้ไขระบบบำบัดน้ำเสียโดยการทำความสะอาดรางระบายน้ำเสีย และลอกตะกอนบ่อดักไขมัน แต่ยังขาดผู้เชี่ยวชาญในการปรับปรุงแก้ไขระบบบำบัดน้ำเสียฯ จึงต้องจัดหาบริษัทที่ปรึกษาเพื่อแนะนำการปรับปรุงแก้ไขระบบบำบัดน้ำเสียในการสำรวจ ออกแบบ และวางแผน ดังนั้น ห้างหุ้นส่วนจำกัด โค้วเทียนหยู จึงมีหนังสือ ลงวันที่ 7 ตุลาคม ๒๕๖5 แจ้งว่า ได้ให้บริษัท อาควา นิชิฮาร่า คอร์ปอเรชั่น จำกัด เป็นบริษัทที่ปรึกษาดำเนินการปรับปรุงแก้ไขระบบบำบัดน้ำเสียด้วยการติดตั้ง 1) ถังดักไขมันพร้อมปั๊มสูบ 2) ถังบำบัดน้ำเสียชนิดเติมอากาศสำหรับร้านกาแฟ Amazon 3) ถังบำบัด น้ำเสียชนิดเติมอากาศสำหรับห้องน้ำ และถังดักไขมันชนิดเอ็นไซม์สำหรับร้านสะดวกซื้อ 7-11 (เอกสารแนบ ๑0) จึงทำให้การปรับปรุงแก้ไขล่าช้า ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสียเป็นระยะเวลา 120 วัน จนถึงวันที่ 10 กุมภาพันธ์ 2566

1.5 ห้างหุ้นส่วนจำกัด โค้วเทียนหยู ประสานทางโทรศัพท์เมื่อวันที่ 21 พฤศจิกายน 2565 แจ้งว่า ขอเปลี่ยนแปลงรูปแบบการปรับปรุงแก้ไขระบบบำบัดน้ำเสีย โดยการเปลี่ยนบริษัทที่ปรึกษาด้านการบำบัดน้ำเสียเป็นบริษัท ธรรมสรณ์ จำกัด ซึ่งจะรวบรวมน้ำเสียจากทุกแหล่งกำเนิดน้ำเสียในสถานีฯ พร้อมติดตั้งถังบำบัดน้ำเสียรวม ชนิดเติมอากาศ ประกอบด้วย กรองไร้อากาศ กรองเติมอากาศ และตกตะกอน มีความสามารถในการบำบัดน้ำเสีย 10 ลูกบาศ์กเมตรต่อวัน (เอกสารแนบ ๑1)

/**๒. ข้อเท็จจริง**...

- ๒ -

1.6 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส0322/27882 ลงวันที่ 9 ธันวาคม ๒๕๖5 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง หุ้นส่วนผู้จัดการห้างหุ้นส่วนจำกัดโค้วเทียนหยู (เอกสารแนบ ๑2) และครบกำหนดระยะเวลาที่ขยาย ในวันที่ 10 กุมภาพันธ์ ๒๕๖6

1.7 ห้างหุ้นส่วนจำกัด โค้วเทียนหยู มีหนังสือ ลงวันที่ 10 กุมภาพันธ์ ๒๕๖6 แจ้งว่า ขอเปลี่ยนการปรับปรุงแก้ไขระบบำบัดน้ำเสียจากเดิมระบายน้ำทิ้งออกสู่สาธารณะเป็นนำน้ำเสียกลับมาใช้โดยวิธีการนำน้ำมารดน้ำต้นไม้และซึมลงดิน เนื่องจากบริษัทที่ปรึกษาของห้างหุ้นส่วนจำกัดฯ ประเมินสถานที่แล้วติดปัญหาเรื่องพื้นที่ไม่สามารถทำการฝังถังบำบัดน้ำเสียได้ และห้างหุ้นส่วนจำกัดฯ ติดปัญหาเรื่องทุนในการดำเนินการแก้ไขระบบบำบัดน้ำเสีย ดังนั้นจึงดำเนินการปรับปรุงแก้ไขระบบบำบัดน้ำเสียโดยการวางระบบท่อระบายน้ำทิ้งจากร้านเซเว่นอีเลฟเว่นและร้านกาแฟ อเมซอนไปยังสวนบริเวณด้านหน้าและด้านข้างของร้านดังกล่าวตามลำดับ พร้อมทั้งเชี่อมระบบระบายน้ำซึมลงในดินและทดลองนำน้ำมารดน้ำต้นไม้ ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย เป็นระยะเวลา 30 วัน จนถึงวันที่ 12 มีนาคม 256๖ ทั้งนี้ แผนการปรับปรุงแก้ไขระบบบำบัดน้ำเสียกำหนดระยะเวลาแล้วเสร็จจนถึงวันที่ 16 มีนาคม 256๖ เป็นระยะเวลา 34 วัน (เอกสารแนบ ๑3)

1.8 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/4078 ลงวันที่ 22 กุมภาพันธ์ ๒๕๖6 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง หุ้นส่วนผู้จัดการห้างหุ้นส่วนจำกัดโค้วเทียนหยู (เอกสารแนบ ๑4) และครบกำหนดระยะเวลาที่ขยาย ในวันที่ 16 มีนาคม ๒๕๖6

**๒. ข้อเท็จจริง**

สำนักงานสิ่งแวดล้อมและควบคุมมลพิษที่ ๑๑ เข้าติดตามตรวจสอบการดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียของสถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู เมื่อวันที่ 21 มีนาคม ๒๕๖6 ผลการตรวจสอบ สรุปได้ ดังนี้

๒.๑ สถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มีปริมาณน้ำเสียเกิดขึ้นประมาณ 9.65 ลูกบาศ์กเมตรต่อวัน

2.2 ห้างหุ้นส่วนจำกัดโค้วเทียนหยู ดำเนินการปรับปรุงแก้ไขระบบบำบัดน้ำเสีย โดยไม่ระบายน้ำออกสู่ภายนอก ด้วยการติดตั้งบ่อพักน้ำทิ้งรองรับน้ำทิ้งจากบ่อดักไขมันบริเวณติดกับด้านข้างร้านสะดวกซื้อ 7-11 จำนวน 2 บ่อพัก บ่อพักน้ำทิ้งที่ 1 ชนิดวงขอบซีเมนต์จำนวน 10 ล็อคๆ ละ 5 วง รวม 50 วงๆ ละ ขนาดเส้นผ่านศูนย์กลาง 80 เซนติเมตร ความสูง 40 เซนติเมตร รวมปริมาตร 10 ลูกบาศ์กเมตร น้ำทิ้งไหลแบบอนุกรม โดยมีช่องสำหรับสูบตะกอนและเติมจุลินทรีย์เพื่อลดกลิ่น บ่อพักน้ำทิ้งที่ 2 (บ้านพักคนงาน) รองรับน้ำทิ้งจากถังดักไขมันของร้านกาแฟอเมซอน ประกอบด้วยวงบ่อซีเมนต์ จำนวน 6 ล็อคๆละ 5 วงแต่ละวงศ์มีเส้นผ่านศูนย์กลาง 80 ซม.ลึก 40 ซม.รวม 50 วง รวมมีขนาด 6 ลบ.ม/วัน ไหลแบบอนุกรม และมีช่องสำหรับเติมจุลินทรีย์และสูบตะกอน มีปั๊มสูบน้ำทิ้งกลับไปใช้ประโยชน์รดน้ำต้นไม้และซึมผ่านลงดินภายในบริเวณพื้นที่ของสถานีฯ รูปแบบการทำงานปั๊มสูบน้ำทิ้งเป็นระบบ manual แบ่งเป็น 2 รอบ คือ รอบเช้า และรอบบ่าย จำนวน 4 จุด ได้แก่ จุดที่ 1 บริเวณสวนหย่อมด้านข้างร้านเซเว่นอีเลฟเว่น ขนาดพื้นที่ 225 ตารางเมตร จุดที่ 2 สวนหย่อมบริเวณด้านหน้าสถานีฯ ขนาดพื้นที่ 160 ตารางเมตร จุดที่ 3 สวนหย่อมบริเวณทางเข้าสถานีฯ ขนาดพื้นที่ 100 ตารางเมตร จุดที่ 4 บริเวณสวนหย่อมด้านข้างจนถึงด้านหลังของร้านกาแฟอเมซอน ขนาดพื้นที่ 100 ตารางเมตร รวมมีพื้นที่รองรับน้ำทิ้งกลับไปใช้ประโยชน์ 585 ตารางเมตร

/๒.5 มีการ…

-2-

๒.3 ไม่พบการระบายน้ำออกสู่ภายนอก

๒.4 เก็บตัวอย่างน้ำทิ้งจากบ่อพักน้ำทิ้ง จำนวน 1 ตัวอย่าง รหัสตัวอย่าง KTU 2 ไปตรวจวิเคราะห์ พบว่า มีค่าน้ำมันและไขมัน เท่ากับ 5.6 มิลลิกรัมต่อลิตร **มีค่าความเป็นกรดและด่าง เท่ากับ 8.01** ซึ่งเป็นไปตามมาตรฐานควบคุมการระบายน้ำทิ้งที่กฎหมายกำหนด **และมีค่าสารแขวนลอย เท่ากับ 43 มิลลิกรัมต่อลิตร ค่าซีโอดี เท่ากับ 556.8 มิลลิกรัมต่อลิตร** **เกินค่ามาตรฐานควบคุมการระบายน้ำทิ้งที่กฎหมายกำหนด**

๒.5 มีการจัดทำรายงาน ทส.๑ และจัดส่งรายงาน ทส. ๒ ทางเอกสาร (เอกสารแนบ ๔)

**๔. ข้อพิจารณา**

ส่วนตรวจและบังคับใช้กฎหมายพิจารณาแล้ว ดังนี้

4.1 เนื่องจากห้างหุ้นส่วนจำกัดโค้วเทียนหยู ดำเนินการปรับปรุงแก้ไขระบบบำบัดน้ำเสีย โดยไม่ระบายน้ำออกสู่ภายนอก ด้วยการติดตั้งบ่อพักน้ำทิ้งรองรับน้ำทิ้งจากบ่อดักไขมันและใช้ปั๊มสูบน้ำทิ้งกลับไปใช้ประโยชน์รดน้ำต้นไม้และซึมผ่านลงดินภายในบริเวณพื้นที่ของสถานีฯ จำนวน 2 จุด จึงเห็นควรยุติการดำเนินการของเจ้าพนักงานควบคุมมลพิษ และแจ้งให้หุ้นส่วนผู้จัดการห้างหุ้นส่วนจำกัดโค้วเทียนหยู ทราบ


4.2 ถึงแม้จะยุติการดำเนินการของเจ้าพนักงานควบคุมมลพิษแล้ว แต่เนื่องจากน้ำทิ้งของสถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มีค่าไม่เป็นไปตามมาตรฐานควบคุมการระบายน้ำทิ้งที่กฎหมายกำหนด หากมีการระบายน้ำทิ้งดังกล่าวออกสู่ภายนอกจะสามารถส่งผลกระทบต่อสิ่งแวดล้อมได้ จึงเห็นควรแจ้งเทศบาลตำบลโนนไทยให้กำกับ ควบคุมการประกอบกิจการของสถนีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มิให้ระบายน้ำทิ้งออกสู่ภายนอก ต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่แนบมาพร้อมนี้

(นางสาวอัจฉรา อิ่มมณี)

นักวิชาการสิ่งแวดล้อมชำนาญการ

วิสัยทัศน์ คพ. “น้ำต้องสะอาด อากาศต้องบริสุทธิ์ หยุดปัญหามลพิษ เพื่อสิ่งแวดล้อมและคุณภาพชีวิตที่ดีของประชาชน”



ที่ ทส 0322/ สำนักงานสิ่งแวดล้อมและควบคุมมลพิษที่ ๑๑

(นครราชสีมา)

๒๕๐ หมู่ที่ ๑ ถนนราชสีมา-โชคชัย

ตำบลหนองบัวศาลา อำเภอเมือง

# จังหวัดนครราชสีมา ๓๐๐๐๐

พฤษภาคม ๒๕๖6

เรื่อง แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย

เรียน หุ้นส่วนผู้จัดการ ห้างหุ้นส่วนจำกัดโค้วเทียนหยู

สิ่งที่ส่งมาด้วย ๑. ประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานควบคุม การระบายน้ำทิ้งจากสถานีบริการน้ำมันเชื้อเพลิง จำนวน ๑ ฉบับ

๒. รายงานผลการตรวจสอบตัวอย่างน้ำ เลขที่ ตบ.5/๒๕๖6 ลงวันที่ 21 มีนาคม ๒๕๖6 จำนวน ๑ แผ่น

ตามหนังสือที่อ้างถึง ห้างหุ้นส่วนจำกัด โค้วเทียนหยู มีหนังสือ ลงวันที่ 10 กุมภาพันธ์ ๒๕๖6 แจ้งว่า ขอเปลี่ยนการปรับปรุงแก้ไขระบบำบัดน้ำเสียจากเดิมระบายน้ำทิ้งออกสู่สาธารณะเป็นนำน้ำเสียกลับมาใช้โดยวิธีการ นำน้ำมารดน้ำต้นไม้และซึมลงดิน เนื่องจากบริษัทที่ปรึกษาของห้างหุ้นส่วนจำกัดฯ ประเมินสถานที่แล้วติดปัญหาเรื่องพื้นที่ไม่สามารถทำการฝังถังบำบัดน้ำเสียได้ และห้างหุ้นส่วนจำกัดฯ ติดปัญหาเรื่องทุนในการดำเนินการแก้ไขระบบบำบัดน้ำเสีย ดังนั้นจึงดำเนินการปรับปรุงแก้ไขระบบบำบัดน้ำเสียโดยการวางระบบท่อระบายน้ำทิ้งจากร้านเซเว่นอีเลฟเว่นและร้านกาแฟอเมซอนไปยังสวนบริเวณด้านหน้าและด้านข้างของร้านดังกล่าวตามลำดับ พร้อมทั้งเชี่อมระบบระบายน้ำซึมลงในดินและทดลองนำน้ำมารดน้ำต้นไม้ ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย เป็นระยะเวลา 30 วัน จนถึงวันที่ 12 มีนาคม 256๖ ทั้งนี้ แผนการปรับปรุงแก้ไขระบบบำบัดน้ำเสียกำหนดระยะเวลาแล้วเสร็จ จนถึงวันที่ 16 มีนาคม 256๖ เป็นระยะเวลา 34 วัน ความละเอียดแจ้งแล้ว นั้น

สำนักงานสิ่งแวดล้อมและควบคุมมลพิษที่ ๑๑ (นครราชสีมา) พิจารณาคำขอขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสียดังกล่าว และเห็นว่ามีเหตุผลความจำเป็นในการขอขยายระยะเวลา ดังนั้น อาศัยอำนาจตามความในมาตรา ๖๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ เจ้าพนักงานควบคุมมลพิษจึงให้ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัด น้ำเสียของ ห้างหุ้นส่วนจำกัด โค้วเทียนหยู ไปจนถึงวันที่ 16 มีนาคม 256๖ ทั้งนี้ เจ้าพนักงานควบคุมมลพิษจะเข้าติดตามตรวจสอบการปรับปรุงแก้ไขและบังคับใช้กฎหมายตามคำสั่ง ในวันที่ 2๑ มีนาคม ๒๕๖๖ และขอความร่วมมือให้ท่านจัดเตรียมเอกสารประกอบการตรวจสอบของเจ้าพนักงานควบคุมมลพิษ ดังนี้

1. สำเนาใบอนุญาตประกอบกิจการสถานีบริการน้ำมันประเภทที่ ๓
2. สำเนาใบอนุญาตประกอบกิจการที่เป็นอันตรายต่อสุขภาพ

/3. หลักฐาน…

-2-

1. หลักฐานการปรับปรุงแก้ไขระบบบำบัดน้ำเสียตามคำสั่ง เช่น ภาพถ่ายการก่อสร้างปรับปรุงระบบ ใบเสนอราคา ใบสั่งซื้อ สัญญาจ้างก่อสร้างปรับปรุงระบบบำบัดน้ำเสีย เป็นต้น
2. แผนผังการทำงานของระบบบำบัดน้ำเสียที่ปรับปรุงแก้ไขแล้ว
3. สำเนาบันทึกสถิติการทำงานของระบบบำบัดน้ำเสียตามแบบ ทส.๑ และ ทส.๒ ย้อนหลัง ๓ เดือน

จึงเรียนมาเพื่อโปรดทราบ

ขอแสดงความนับถือ

### ส่วนตรวจและบังคับใช้กฎหมาย

### โทร. ๐ ๔๔๒๔ ๒๘๑๘ ต่อ ๑๐5

โทรสาร ๐ ๔๔๒๔ ๓๔๘๐

E-mail: [reo11.org@mnre.mail.go.th](mailto:reo11.org@mnre.mail.go.th)

“No Gift Policy ทส. โปร่งใสและเป็นธรรม”