  **บันทึกข้อความ**

**ส่วนราชการ**  สำนักงานสิ่งแวดล้อมและควบคุมมลพิษที่ ๑๑ (นครราชสีมา) ส่วนตรวจและบังคับใช้กฎหมาย โทร ๑๐5

**ที่** สคพ.(๑๑).๕/ **วันที่**  เมษายน ๒๕๖6

**เรื่อง** การติดตามตรวจสอบและบังคับใช้กฎหมายกับแหล่งกำเนิดมลพิษ ห้างหุ้นส่วนจำกัดโค้วเทียนหยู

เรียน ผู้อำนวยการสำนักงานสิ่งแวดล้อมและควบคุมมลพิษที่ ๑๑ (นครราชสีมา) ผ่านผู้อำนวยการส่วนตรวจและบังคับใช้กฎหมาย

**๑. เรื่องเดิม**

๑.๑ ส่วนตรวจและบังคับใช้กฎหมาย เข้าติดตามตรวจสอบและบังคับใช้กฎหมายกับแหล่งกำเนิดมลพิษสถานีบริการน้ำมันเชื้อเพลิง ของห้างหุ้นส่วนจำกัดโค้วเทียนหยู ตั้งอยู่เลขที่ ๙๑ หมู่ที่ ๓ ถนนราชสีมา-โชคชัย ตำบลด่านเกวียน อำเภอโชคชัย จังหวัดนครราชสีมา เมื่อวันที่ ๑๑ กุมภาพันธ์ ๒๕๖๕ โดยเก็บตัวอย่างน้ำทิ้งจากบ่อบำบัดน้ำเสียบ่อสุดท้ายที่จะระบายออกสู่ภายนอก จำนวน 1 จุด และผลการวิเคราะห์คุณภาพน้ำทิ้งมีค่าไม่เป็นไปตามมาตรฐานควบคุมที่กฎหมายกำหนด (เอกสารแนบ ๑ ถึง ๕)

๑.๒ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส.๐๒๐๕(๑๑)/9848 ลงวันที่ 26 เมษายน ๒๕๖5 แจ้งสิทธิโต้แย้งและแสดงพยานหลักฐานถึง หุ้นส่วนผู้จัดการห้างหุ้นส่วนจำกัด โค้วเทียนหยู (เอกสารแนบ ๖) โดยได้รับหนังสือเมื่อวันที่ 27 เมษายน ๒๕๖5 (เอกสารแนบ ๗) และครบกำหนดระยะเวลาใช้สิทธิโต้แย้งในวันที่ 12 พฤษภาคม ๒๕๖5

๑.๓ สำนักงานสิ่งแวดล้อมและควบคุมมลพิษที่ ๑๑ (นครราชสีมา) มีหนังสือที่ ทส ๐๒๐๕(๑๑)/13488 ลงวันที่ 7 มิถุนายน ๒๕๖5 มีคำสั่งให้ หุ้นส่วนผู้จัดการห้างหุ้นส่วนจำกัด โค้วเทียนหยู ดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย ให้แล้วเสร็จภายใน ๑๒๐ วัน (เอกสารแนบ ๘) ได้รับหนังสือคำสั่งเมื่อวันที่ 9 มิถุนายน ๒๕๖5 (เอกสารแนบ ๙) และครบกำหนดคำสั่งเมื่อวันที่ 8 ตุลาคม ๒๕๖5

1.4 ห้างหุ้นส่วนจำกัด โค้วเทียนหยู ประสานทางโทรศัพท์แจ้งว่า ได้ดำเนินการปรับปรุงแก้ไขระบบบำบัดน้ำเสียโดยการทำความสะอาดรางระบายน้ำเสีย และลอกตะกอนบ่อดักไขมัน แต่ยังขาดผู้เชี่ยวชาญในการปรับปรุงแก้ไขระบบบำบัดน้ำเสียฯ จึงขอความอนุเคราะห์ศูนย์ช่วยเหลือการปฏิบัติตามกฎหมาย สำนักงานสิ่งแวดล้อมและควบคุมมลพิษที่ ๑๑ (นครราชสีมา) ให้คำปรึกษาแนะนำการปรับปรุงแก้ไขระบบบำบัดน้ำเสีย โดยลงพื้นที่ในวันที่ 18 สิงหาคม 2565 พบว่า น้ำเสียบางส่วนยังไม่ได้ถูกรวบรวมเข้าระบบบำบัดน้ำเสีย และระบบบำบัดน้ำเสียที่มีอยู่มีประสิทธิภาพไม่เพียงพอที่จะบำบัดได้ตามมาตรฐานน้ำทิ้งที่กฎหมาย (เอกสารแนบ ๑0)

1.5 ห้างหุ้นส่วนจำกัด โค้วเทียนหยู มีหนังสือ ลงวันที่ 7 ตุลาคม ๒๕๖5 แจ้งว่า ได้ดำเนินการแก้ไข ปรับปรุงระบบบำบัดน้ำเสีย โดยการจัดหาบริษัทที่ปรึกษาในการแนะนำการปรับปรุงแก้ไขระบบบำบัดน้ำเสียในการสำรวจ ออกแบบ และวางแผน เป็นบริษัท อาควา นิชิฮาร่า คอร์ปอเรชั่น จำกัด ดำเนินการปรับปรุงแก้ไขระบบบำบัดน้ำเสียด้วยการติดตั้ง 1) ถังดักไขมันพร้อมปั๊มสูบ 2) ถังบำบัดน้ำเสียชนิดเติมอากาศสำหรับร้านกาแฟ Amazon 3) ถังบำบัดน้ำเสียชนิดเติมอากาศสำหรับห้องน้ำ และถังดักไขมันชนิดเอ็นไซม์สำหรับร้านค้าสะดวกซื้อ 7-11 จึงทำให้การปรับปรุงแก้ไขล่าช้า ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสียเป็นระยะเวลา 120 วัน จนถึงวันที่ 4 กุมภาพันธ์ 2566 (เอกสารแนบ ๑1)

1.6 ห้างหุ้นส่วนจำกัด โค้วเทียนหยู ประสานทางโทรศัพท์เมื่อวันที่ 21 พฤศจิกายน 2565 แจ้งว่า ขอเปลี่ยนแปลงรูปแบบการปรับปรุงแก้ไขระบบบำบัดน้ำเสียเป็น เปลี่ยนทึ่ปรึกษาด้านการบำบัดน้ำเสียเป็น บริษัท ธรรมสรณ์ จำกัด โดยรวบรวมน้ำเสียจากทุกแหล่งกำเนิดน้ำเสียในสถานีฯ พร้อมติดตั้งถังบำบัดน้ำเสียรวมชนิด เติมอากาศ ประกอบด้วย กรองไร้อากาศ กรองเติมอากาศ และตกตะกอน ความสามารถในการบำบัดน้ำเสีย 15 ลูกบาศ์กเมตรต่อวัน (เอกสารแนบ ๑2)

/1.7 สำนักงาน...

- ๒ –

1.7 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/27881 ลงวันที่ 9 ธันวาคม ๒๕๖5 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง หุ้นส่วนผู้จัดการห้างหุ้นส่วนจำกัดโค้วเทียนหยู (เอกสารแนบ ๑3) และครบกำหนดระยะเวลาที่ขยาย ในวันที่ 4 กุมภาพันธ์ ๒๕๖6

1.8 มีหนังสือ ลงวันที่ 4 กุมภาพันธ์ ๒๕๖6 แจ้งว่า ขอเปลี่ยนการปรับปรุงแก้ไขระบบำบัดน้ำเสียจากเดิมระบายน้ำทิ้งออกสู่สาธารณะเป็นนำน้ำเสียกลับมาใช้ให้เกิดประโยชน์ โดยจะนำน้ำเสียกลับมาใช้รดน้ำต้นไม้บริเวณสถานีบริการน้ำมันเชื้อเพลิงและซึมผ่านลงดิน เนื่องจากบริษัทที่ปรึกษาของห้างหุ้นส่วนจำกัดฯ ประเมินสถานที่แล้วติดปัญหาเรื่องพื้นที่ไม่สามารถทำการฝังถังบำบัดน้ำเสียได้ และห้างหุ้นส่วนจำกัดฯ ติดปัญหาเรื่องทุนในการดำเนินการแก้ไขระบบบำบัดน้ำเสีย ดังนั้น จึงดำเนินการปรับปรุงแก้ไขระบบบำบัดน้ำเสียโดยการวางระบบท่อระบายน้ำทิ้งจากร้านเซเว่นอีเลฟเว่นไปยังบริเวณพื้นที่ปลูกต้นไม้ พร้อมทั้งเชี่อมระบบระบายน้ำซึมลงดินและทดลองนำน้ำมารดน้ำต้นไม้ ดังนั้น จึงขอขยายเวลาในการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย เป็นระยะเวลา 30 วัน จนถึงวันที่ 6 มีนาคม 256๖ ทั้งนี้ แผนการปรับปรุงแก้ไขระบบบำบัดน้ำเสียกำหนดระยะเวลาแล้วเสร็จจนถึงวันที่ 13 มีนาคม 256๖ เป็นระยะเวลา 37 วัน (เอกสารแนบ ๑4)

1.9 สำนักงานสิ่งแวดล้อมและควบุมมลพิษที่ ๑๑ (นครราชสีมา) มีหนังสือที่ ทส 0322/4099 ลงวันที่ 22 กุมภาพันธ์ ๒๕๖6 แจ้งผลการพิจารณาการขอขยายระยะเวลาจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ถึง หุ้นส่วนผู้จัดการห้างหุ้นส่วนจำกัดโค้วเทียนหยู (เอกสารแนบ ๑5) และครบกำหนดระยะเวลาที่ขยาย ในวันที่ 13 มีนาคม ๒๕๖6

**๒. ข้อเท็จจริง**

สำนักงานสิ่งแวดล้อมและควบคุมมลพิษที่ ๑๑ เข้าติดตามตรวจสอบการดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียของสถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู เมื่อวันที่ 1๕ มีนาคม ๒๕๖6 ผลการตรวจสอบ สรุปได้ ดังนี้

๒.๑ สถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มีปริมาณน้ำเสียเกิดขึ้นประมาณ 10.23 ลูกบาศ์กเมตรต่อวัน

2.2 ห้างหุ้นส่วนจำกัดโค้วเทียนหยู ดำเนินการปรับปรุงแก้ไขระบบบำบัดน้ำเสีย โดยไม่ระบายน้ำออกสู่ภายนอก ด้วยการติดตั้งบ่อพักน้ำทิ้งรองรับน้ำทิ้งจากบ่อดักไขมันบริเวณติดกับด้านข้างร้านสะดวกซื้อ 7-11 จำนวน 2 บ่อพัก ชนิดวงขอบซีเมนต์จำนวน 10 ล็อคๆ ละ 5 วง รวม 50 วงๆ ละ ขนาดเส้นผ่านศูนย์กลาง 80 เซนติเมตร ความสูง 40 เซนติเมตร รวมปริมาตร 10 ลูกบาศ์กเมตร น้ำทิ้งไหลแบบอนุกรม โดยมีช่องสำหรับสูบตะกอนและเติมจุลินทรีย์เพื่อลดกลิ่น และมีปั๊มสูบน้ำทิ้งกลับไปใช้ประโยชน์รดน้ำต้นไม้และซึมผ่านลงดินภายในบริเวณพื้นที่ของสถานีฯ รูปแบบการทำงานปั๊มสูบน้ำทิ้งเป็นระบบ manual แบ่งเป็น 2 รอบ คือ รอบเช้า และรอบบ่าย จำนวน 4 จุด ได้แก่ จุดที่ 1 บริเวณสวนหย่อมด้านข้างร้านเซเว่นอีเลฟเว่น ขนาดพื้นที่ 225 ตารางเมตร จุดที่ 2 สวนหย่อมบริเวณด้านหน้าสถานีฯ ขนาดพื้นที่ 160 ตารางเมตร จุดที่ 3 สวนหย่อมบริเวณทางเข้าสถานีฯ ขนาดพื้นที่ 100 ตารางเมตร จุดที่ 4 บริเวณสวนหย่อมด้านข้างจนถึงด้านหลังของร้านกาแฟอเมซอน ขนาดพื้นที่ 100 ตารางเมตร รวมมีพื้นที่รองรับน้ำทิ้งกลับไปใช้ประโยชน์ 585 ตารางเมตร

๒.3 ไม่พบการระบายน้ำออกสู่ภายนอก

๒.4 เก็บตัวอย่างน้ำทิ้งจากบ่อพักน้ำทิ้ง จำนวน 1 ตัวอย่าง รหัสตัวอย่าง KTU2 ไปตรวจวิเคราะห์ พบว่า มีค่าน้ำมันและไขมัน เท่ากับ 9.3 มิลลิกรัมต่อลิตร ซึ่งเป็นไปตามมาตรฐานควบคุมการระบายน้ำทิ้งที่กฎหมายกำหนด **และมีค่าความเป็นกรดและด่าง เท่ากับ 9.20 ค่าสารแขวนลอย เท่ากับ 81 มิลลิกรัมต่อลิตร ค่าซีโอดี เท่ากับ 368.0 มิลลิกรัมต่อลิตร** **เกินค่ามาตรฐานควบคุมการระบายน้ำทิ้งที่กฎหมายกำหนด**

/๒.5 มีการ…

-2-

๒.5 มีการจัดทำรายงาน ทส.๑ และจัดส่งรายงาน ทส. ๒ ทางเอกสาร (เอกสารแนบ ๔)

**๔. ข้อพิจารณา**

ส่วนตรวจและบังคับใช้กฎหมายพิจารณาแล้ว ดังนี้

4.1 เนื่องจากห้างหุ้นส่วนจำกัดโค้วเทียนหยู ดำเนินการปรับปรุงแก้ไขระบบบำบัดน้ำเสีย โดยไม่ระบายน้ำออกสู่ภายนอก ด้วยการติดตั้งบ่อพักน้ำทิ้งรองรับน้ำทิ้งจากบ่อดักไขมันและใช้ปั๊มสูบน้ำทิ้งกลับไปใช้ประโยชน์รดน้ำต้นไม้และซึมผ่านลงดินภายในบริเวณพื้นที่ของสถานีฯ จำนวน 2 จุด จึงเห็นควรยุติการดำเนินการของเจ้าพนักงานควบคุมมลพิษ และแจ้งให้หุ้นส่วนผู้จัดการห้างหุ้นส่วนจำกัดโค้วเทียนหยู ทราบ


4.2 ถึงแม้จะยุติการดำเนินการของเจ้าพนักงานควบคุมมลพิษแล้ว แต่เนื่องจากน้ำทิ้งของสถานีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มีค่าไม่เป็นไปตามมาตรฐานควบคุมการระบายน้ำทิ้งที่กฎหมายกำหนด หากมีการระบายน้ำทิ้งดังกล่าวออกสู่ภายนอกจะสามารถส่งผลกระทบต่อสิ่งแวดล้อมได้ จึงเห็นควรแจ้งเทศบาลตำบลด่านเกวียนให้กำกับ ควบคุมการประกอบกิจการของสถนีบริการน้ำมันเชื้อเพลิงของห้างหุ้นส่วนจำกัดโค้วเทียนหยู มิให้ระบายน้ำทิ้งออกสู่ภายนอก ต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่แนบมาพร้อมนี้

(นางสาวอัจฉรา อิ่มมณี)

นักวิชาการสิ่งแวดล้อมชำนาญการ

วิสัยทัศน์ คพ. “น้ำต้องสะอาด อากาศต้องบริสุทธิ์ หยุดปัญหามลพิษ เพื่อสิ่งแวดล้อมและคุณภาพชีวิตที่ดีของประชาชน”



ที่ ทส 0322/ สำนักงานสิ่งแวดล้อมและควบคุมมลพิษที่ ๑๑

(นครราชสีมา)

๒๕๐ หมู่ที่ ๑ ถนนราชสีมา-โชคชัย

ตำบลหนองบัวศาลา อำเภอเมือง

# จังหวัดนครราชสีมา ๓๐๐๐๐

เมษายน ๒๕๖6

เรื่อง ผลการติดตามตรวจสอบการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย สถานีบริการน้ำมันเชื้อเพลิงของ ห้างหุ้นส่วนจำกัดโค้วเทียนหยู

เรียน นายกเทศมนตรีตำบลด่านเกวียน

สิ่งที่ส่งมาด้วย 1. หนังสือที่ ทส 0205(11)/13488 ลงวันที่ 7 มิถุนายน ๒๕65

2. หนังสือที่ ทส 0322/4099 ลงวันที่ 22 กุมภาพันธ์ ๒๕66

๓. ประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานควบคุม

การระบายน้ำทิ้งจากสถานีบริการน้ำมันเชื้อเพลิง จำนวน ๑ ฉบับ

๒. รายงานผลการตรวจสอบตัวอย่างน้ำ เลขที่ ตบ.2-4/๒๕๖6 ลงวันที่ 25 เมษายน ๒๕๖6 จำนวน ๑ แผ่น

ด้วยสำนักงานสิ่งแวดล้อมและควบคุมมลพิษที่ ๑๑ (นครราชสีมา) ได้เข้าตรวจสอบการทำงานของระบบบำบัดน้ำเสียจากสถานีบริการน้ำมันเชื้อเพลิง ของห้างหุ้นส่วนจำกัดโค้วเทียนหยู ตั้งอยู่เลขที่ ๙๑ หมู่ที่ ๓ ถนนราชสีมา-โชคชัย ตำบลด่านเกวียน อำเภอโชคชัย จังหวัดนครราชสีมา เมื่อวันที่........................... โดยเก็บตัวอย่างน้ำทิ้งที่ระบายออกสู่ภายนอกไปตรวจสอบพบว่ามีค่าไม่เป็นไปตามมาตรฐานคาบคุมการระบายน้ำทิ้งที่กฎหมายกำหนด จึงมีคำสั่งให้ห้างหุ้นส่วนจำกัดโค้วเทียนหยูดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียให้แล้วเสร็จภายใน 12๐ วัน นับถัดจากวันที่ท่านได้รับแจ้งคำสั่ง (สิ่งที่ส่งมาด้วย ๑) โดยห้างหุ้นส่วนจำกัดโค้วเทียนหยูได้ขอขยายระยะเวลาการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย และแจ้งว่าจะปรับปรุงแก้ไขโดยนำน้ำทิ้งกลับมาใช้ให้เกิดประโยชน์ด้วยการรดน้ำต้นไม้ภายในบริเวณสถานีบริการน้ำมันเชื้อเพลิงและซึมผ่านลงดิน ซึ่งเจ้าพนักงานควบคุมมลพิษอาศัยอำนาจตามความในมาตรา ๖๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ให้ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซม ระบบบำบัดน้ำเสีย ไปจนถึงวันที่ 16 มีนาคม ๒๕66 (สิ่งที่ส่งมาด้วย ๒)

สำนักงานสิ่งแวดล้อมและควบคุมมลพิษที่ ๑๑ (นครราชสีมา) ขอเรียนว่า ได้เข้าติดตามตรวจสอบการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียของห้างหุ้นส่วนจำกัดโค้วเทียนหยู หลังครบกำหนดระยะเวลาที่ให้ขยายดังกล่าว เมื่อวันที่ 15 มีนาคม ๒๕66 พบว่าห้างหุ้นส่วนจำกัดโค้วเทียนหยูได้ดำเนินการปรับปรุงแก้ไข โดยนำน้ำทิ้งกลับไปใช้ประโยชน์โดยมิได้ระบายออกสู่ภายนอก จึงยุติการดำเนินการของเจ้าพนักงานควบคุมมลพิษ แต่เนื่องจากผลการตรวจสอบน้ำทิ้งพบว่ามีค่าไม่เป็นไปตามมาตรฐานควบคุมการระบายน้ำทิ้งที่กฎหมายกำหนด จึงขอแจ้งผลการตรวจสอบดังกล่าวมายังท่านในฐานะเจ้าพนักงานท้องถิ่น เพื่อพิจารณากำกับ ควบคุม การประกอบกิจการสถานีบริการน้ำมันเชื้อเพลิงของ ห้างหุ้นส่วนจำกัดโค้วเทียนหยู มิให้มีการระบายน้ำทิ้งออกสู่ภายนอก เพื่อเป็นการป้องกันผลกระทบที่อาจจะเกิดขึ้นกับสิ่งแวดล้อม ต่อไป

จึงเรียนมาเพื่อโปรดพิจารณา

ขอแสดงความนับถือ


### ส่วนตรวจและบังคับใช้กฎหมาย

### โทร. ๐ ๔๔๒๔ ๒๘๑๘ ต่อ ๑๐5

โทรสาร ๐ ๔๔๒๔ ๓๔๘๐

E-mail : [reo11.org@mnre.mail.go.th](mailto:reo11.org@mnre.mail.go.th)

“No Gift Policy ทส. โปร่งใสและเป็นธรรม”



ที่ ทส 0322/ สำนักงานสิ่งแวดล้อมและควบคุมมลพิษที่ ๑๑

(นครราชสีมา)

๒๕๐ หมู่ที่ ๑ ถนนราชสีมา-โชคชัย

ตำบลหนองบัวศาลา อำเภอเมือง

# จังหวัดนครราชสีมา ๓๐๐๐๐

เมษายน ๒๕๖6

เรื่อง ผลการติดตามตรวจสอบการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย

เรียน หุ้นส่วนผู้จัดการห้างหุ้นส่วนจำกัดโค้วเทียนหยู

สิ่งที่ส่งมาด้วย ๑. ประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานควบคุม การระบายน้ำทิ้งจากสถานีบริการน้ำมันเชื้อเพลิง จำนวน ๑ ฉบับ

๒. รายงานผลการตรวจสอบตัวอย่างน้ำ เลขที่ ตบ.2-4/๒๕๖6 ลงวันที่ 25 เมษายน ๒๕๖6 จำนวน ๑ แผ่น

เจ้าพนักงานควบคุมมลพิษโดยสำนักงานสิ่งแวดล้อมและควบคุมมลพิษที่ ๑๑ (นครราชสีมา) ได้อาศัยอำนาจตามความในมาตรา ๘๒(๒) แห่งพระราชบัญญัติส่งเสริมและรักษาคุณภาพสิ่งแวดล้อม พ.ศ. ๒๕๓๕ มีคำสั่งให้ห้างหุ้นส่วนจำกัดโค้วเทียนหยู ดำเนินการจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียของสถานีบริการน้ำมันเชื้อเพลิงเข้าข่ายเป็นแหล่งกำเนิดมลพิษ ตั้งอยู่เลขที่ ๙๑ หมู่ที่ ๓ ถนนราชสีมา-โชคชัย ตำบลด่านเกวียน อำเภอโชคชัย จังหวัดนครราชสีมา ให้แล้วเสร็จภายใน 12๐ วัน นับถัดจากวันที่ได้รับแจ้งคำสั่ง และอาศัยอำนาจตามความในมาตรา ๖๕ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ ให้ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสีย ไปจนถึงวันที่ 13 มีนาคม ๒๕66 เมื่อครบกำหนดระยะเวลาตามคำสั่งให้ขยายระยะเวลาการจัดการแก้ไข เปลี่ยนแปลงปรับปรุง หรือซ่อมแซม ระบบบำบัดน้ำเสียดังกล่าว เจ้าพนักงานควบคุมมลพิษได้เข้าติดตามตรวจสอบการปรับปรุงแก้ไขเมื่อวันที่ 15 มีนาคม ๒๕66 พบว่าห้างหุ้นส่วนจำกัดโค้วเทียนหยูได้ดำเนินการนำน้ำทิ้งกลับมาใช้ให้เกิดประโยชน์ด้วยการรดน้ำต้นไม้ภายในสถานีบริการน้ำมันเชื้อเพลิงโดยมิได้ระบายออกสู่ภายนอก อย่างไรก็ตามจากการเก็บตัวอย่างน้ำทิ้งจากบ่อพักน้ำทิ้งไปตรวจสอบในห้องปฏิบัติการ พบว่ามีค่าไม่เป็นไปตามมาตรฐานควบคุมการระบายน้ำทิ้งที่กฎหมายกำหนด รายละเอียดตามสิ่งที่ส่งมาด้วย ๑ และ ๒

สำนักงานสิ่งแวดล้อมและควบคุมมลพิษที่ ๑๑ (นครราชสีมา) พิจารณาแล้ว ห้างหุ้นส่วนจำกัดโค้วเทียนหยูได้ดำเนินการจัดการแก้ไข เปลี่ยนแปลงปรับปรุง หรือซ่อมแซมระบบบำบัดน้ำเสียโดยนำน้ำทิ้งกลับไปใช้ประโยชน์โดยมิได้ระบายออกสู่ภายนอก จึงยุติการดำเนินการของเจ้าพนักงานควบคุมมลพิษ แต่เนื่องจากผลการตรวจสอบน้ำทิ้งพบว่ามีค่าไม่เป็นไปตามมาตรฐานควบคุมการระบายน้ำทิ้งที่กฎหมายกำหนด จึงขอความร่วมมือให้ท่านควบคุม ป้องกันมิให้น้ำทิ้งจากการประกอบกิจการรั่วไหลออกสู่ภายนอก เพื่อเป็นการป้องกันผลกระทบที่อาจจะเกิดขึ้นกับสิ่งแวดล้อม ทั้งนี้ ได้แจ้งผลการตรวจสอบดังกล่าวไปยังเทศบาลตำบลด่านเกวียนเพื่อใช้ประกอบการพิจารณากำกับ ควบคุมการประกอบกิจการตามอำนาจหน้าที่ด้วยแล้ว

จึงเรียนมาเพื่อโปรดทราบ

ขอแสดงความนับถือ

### ส่วนตรวจและบังคับใช้กฎหมาย

### โทร. ๐ ๔๔๒๔ ๒๘๑๘ ต่อ ๑๐5

โทรสาร ๐ ๔๔๒๔ ๓๔๘๐

E-mail : [reo11.org@mnre.mail.go.th](mailto:reo11.org@mnre.mail.go.th)

“No Gift Policy ทส. โปร่งใสและเป็นธรรม”