

ที่ ทส ๐๒๐๕(๑๑)/ สำนักงานสิ่งแวดล้อมภาคที่๑๑ (นครราชสีมา)

๒๕๐ หมู่ที่ ๑ ถนนราชสีมา–โชคชัย

ตำบลหนองบัวศาลา อำเภอเมือง

จังหวัดนครราชสีมา ๓๐๐๐๐

พฤษภาคม ๒๕๖6

เรื่อง แจ้งสิทธิโต้แย้งและแสดงพยานหลักฐาน

เรียน กรรมการ บริษัท เอส เค ปิโตรเลียม จำกัด

สิ่งที่ส่งมาด้วย ๑.ประกาศกระทรวงทรัพยากรธรรมชาติและสิ่งแวดล้อม เรื่อง กำหนดให้สถานีบริการน้ำมันเชื้อเพลิงเป็นแหล่งกำเนิดมลพิษที่จะต้องถูกควบคุมการปล่อยน้ำเสียลงสู่แหล่งน้ำสาธารณะ หรือออกสู่สิ่งแวดล้อม จำนวน ๑ ฉบับ

๒.ประกาศกระทรวงทรัพยากรธรรมชาติและสิ่งแวดล้อม เรื่องกำหนดมาตรฐานควบคุมการระบายน้ำทิ้งจากสถานีบริการน้ำมันเชื้อเพลิง จำนวน ๑ ฉบับ

๓.รายงานผลการตรวจสอบตัวอย่างน้ำ เลขที่ คส.๒-๑/๒๕๖๕ ลงวันที่ 25 เมษายน ๒๕๖๕ จำนวน ๑ แผ่น

ตามที่เจ้าพนักงานควบคุมมลพิษได้อาศัยอำนาจตามความในมาตรา ๘๒ (๑) แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ เข้าตรวจสอบการระบายน้ำทิ้งและการทำงานของระบบบำบัดน้ำเสียของสถานีบริการน้ำมันเชื้อเพลิง บริษัท เอส เค ปิโตรเลียม จำกัด ตั้งอยู่เลขที่ 160 หมู่ที่ 2 ตำบลหนองกี่ อำเภอหนองกี่ จังหวัดบุรีรัมย์ เมื่อวันที่ 26 เมษายน 2566 ซึ่งจัดเป็นแหล่งกำเนิดมลพิษที่จะต้องถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อม ตามประกาศกระทรวงทรัพยากรธรรมชาติและสิ่งแวดล้อม เรื่อง กำหนดให้สถานีบริการน้ำมันเชื้อเพลิงเป็นแหล่งกำเนิดมลพิษที่จะต้องถูกควบคุมการปล่อยน้ำเสียลงสู่แหล่งน้ำหรือออกสู่สิ่งแวดล้อม รายละเอียดตามสิ่งที่ส่งมาด้วย ๑ และได้เก็บตัวอย่างน้ำทิ้งไปตรวจวิเคราะห์ พบว่า น้ำทิ้งจากบ่อบำบัดน้ำสียบ่อสุดท้ายที่จะระบายออกสู่ภายนอกบริเวณทางออก ด้านหน้าริมถนนทางหลวงหมายเลข 24 **มีค่าสารแขวนลอย เท่ากับ มิลลิกรัมต่อลิตร ค่าซีโอดี เท่ากับ มิลลิกรัมต่อลิตร และค่าน้ำมันและไขมัน เท่ากับ มิลลิกรัมต่อลิตร** ซึ่งไม่เป็นไปตามประกาศกระทรวงทรัพยากรธรรมชาติและสิ่งแวดล้อม เรื่อง กำหนดมาตรฐานควบคุมการระบายน้ำทิ้งจากสถานีบริการน้ำมันเชื้อเพลิง รายละเอียดตามสิ่งที่ส่งมาด้วย ๒ และ ๓

สำนักงานสิ่งแวดล้อมภาคที่ ๑๑ ขอเรียนว่าเนื่องจากมาตรา ๓๐ วรรคแรก แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ บัญญัติว่า “ในกรณีที่คำสั่งทางปกครองอาจกระทบถึงสิทธิของคู่กรณี เจ้าหน้าที่ต้องให้คู่กรณีมีโอกาสที่จะทราบข้อเท็จจริงอย่างเพียงพอและมีโอกาสได้โต้แย้งและแสดงพยานหลักฐานของตน” ดังนั้น ท่านสามารถขอทราบข้อเท็จจริงเกี่ยวกับผลการตรวจของเจ้าพนักงานควบคุมมลพิษข้างต้น และท่านสามารถใช้สิทธิโต้แย้งและแสดงพยานหลักฐาน ภายใน ๑๕ วัน นับถัดจากวันที่ท่านได้รับหนังสือฉบับนี้ ทั้งนี้ หากท่านไม่ใช้สิทธิโต้แย้งและแสดงพยานหลักฐานภายในระยะเวลาที่กำหนด

/ เจ้าพนักงาน...

- ๒ -

เจ้าพนักงานควบคุมมลพิษจะอาศัยอำนาจตามความในมาตรา ๘๒ (๒) แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ สั่งการให้ท่านจัดการแก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสียให้มีประสิทธิภาพเพียงพอที่จะบำบัดน้ำเสียทั้งหมดให้มีลักษณะเป็นไปตามมาตรฐานควบคุมการระบายน้ำทิ้งที่กฎหมายกำหนดต่อไป

จึงเรียนมาเพื่อโปรดทราบ หากท่านมีข้อสงสัยประการใด โปรดประสานส่วนควบคุมคุณภาพสิ่งแวดล้อมสำนักงานสิ่งแวดล้อมภาคที่ ๑๑ (นครราชสีมา)

ขอแสดงความนับถือ

# ส่วนตรวจและบังคับใช้กฎหมาย

### โทร. ๐ ๔๔๒๔ ๒๘๑๘ ต่อ ๑๐๕

โทรสาร ๐ ๔๔๒๔ ๓๔๘๐

E-mail: [reo11.org@mnre.mail.go.th](mailto:reo11.org@mnre.mail.go.th)

**“No Gift Policy ทส. โปร่งใสและเป็นธรรม”**