**ระเบียบวาระการประชุม**

**ประชุมประจำเดือนสำนักงานสิ่งแวดล้อมและควบคุมมลพิษที่ ๑๑ (นครราชสีมา)**

**ครั้งที่ 3/๒๕๖๖**

**ในวันที่ 7 มีนาคม 2566 เวลา 09.00 – 12.00 น.**

**ณ ห้องประชุมราชพฤกษ์ ชั้น ๒ อาคารสำนักงาน**

ผู้มาประชุม

|  |  |  |  |
| --- | --- | --- | --- |
| 1. | นายธนัญชัย | วรรณสุข | ผู้อำนวยการสำนักงาน สคพ. ๑๑ |
| 2. | นายสมพงษ์ | บุญเฟรือง | ผู้อำนวยการส่วนการจัดการคุณภาพน้ำ อากาศ และเสียง |
| นางผุสดี | ถาวรวงศ์มั่นคง | ผู้อำนวยการส่วนห้องปฏิบัติการวิเคราะห์สิ่งแวดล้อม |  |
| นางสาวปวีณา | ด่านกุล | ผู้อำนวยการส่วนการจัดการกากของเสียและสารอันตราย |  |
| นางธนพร | ฤทธ์พิธาน | ผู้อำนวยการส่วนอำนวยการ |  |
| นายบัญชา | ขุนสูงเนิน | ผู้อำนวยการส่วนตรวจและบังคับใช้กฎหมาย |  |
| นายเอกสิทธิ์ | อักษร | รก.ผู้อำนวยการส่วนแผนสิ่งแวดล้อม |  |
| นางสาวอัจฉรา | อิ่มมณี | นักวิชาการสิ่งแวดล้อมชำนาญการ |  |
| นายยศฐ์วพงศ์ | วัชรมโนภาส | นักวิชาการสิ่งแวดล้อมชำนาญการ |  |
| นางสาวพิมณดา | นามประเทือง | นักวิชาการสิ่งแวดล้อมชำนาญการ |  |
| นางสาวปริศนา | สุตะพันธ์ | นักวิชาการสิ่งแวดล้อมชำนาญการ |  |
| นายบดินทร์ | ชัยวงศ์ | นักวิชาการสิ่งแวดล้อมปฏิบัติการ |  |
| นายมีลาภ | เทศทอง | นักวิชาการสิ่งแวดล้อมปฏิบัติการ |  |
| นางสาวสุภาณี | โนใหม่ | นักวิชาการสิ่งแวดล้อมปฏิบัติการ |  |
| นางสาวสุพรรณา | เกงขุนทด | เจ้าพนักงานพัสดุปฏิบัติงาน |  |
| นายสมชาย | ภู่คนองศรี | พนักงานขับรถยนต์ ส.2 |  |
| นางสาวนิออน | อุ่นเกิด | พนักงานห้องปฏิบัติการ ส.4 |  |
| นายอลงกรณ์ | พึ่งจันดุม | นักวิชาการสิ่งแวดล้อม |  |
| นางสาวธัญญาณัฏฐ์ | ณัฐธัญญกุล | นักวิชาการสิ่งแวดล้อม |  |
| นายเพิ่มศักดิ์ | ไพศาลธรรม | นักวิชาการสิ่งแวดล้อม |  |
| นางสาวขนิษฐา | ดุษฏี | นักวิชาการสิ่งแวดล้อม |  |
| นางกรภัทร์ | ชาญช่าง | เจ้าพนักงานธุรการ |  |
| นางอัญชลี | ขจรภพ | เจ้าพนักงานธุรการ |  |
| นางปริญญา | กลิ่นพูน | พนักงานทำความสะอาด |  |
| นายสันทัด | ดึงกระโทก | พนักงานขับรถยนต์ |  |
| นายธนกฤษณ์ | เนตรนัย | พนักงานรักษาความปลอดภัย |  |

**เริ่มประชุมเวลา 09.00 น.**

ประธานกล่าวเปิดประชุม และดำเนินการตามระเบียบวาระการประชุมดังต่อไปนี้

**ระเบียบวาระที่ 1 เรื่องแจ้งให้ที่ประชุมทราบ**

ตามมติการประชุมครั้งที่ 2/2566 ให้จัดประชุมประจำเดือนทุกวันจันทร์ที่ 1 ของทุกเดือน หรือวันถัดไป กรณีวันจันทร์ที่ 1 เป็นวันหยุดราชการ การประชุมประจำเดือนควรจะจัดทุกเดือน ถึงแม้จะมีการสื่อสารทางช่องทางต่างๆ เช่น ไลน์ แต่การประชุมยังมีความสำคัญอยู่ ครั้งนี้เป็นการประชุมครั้งที่ 3/2566 รายงานการประชุมครั้งนี้ส่วนการจัดการกากของเสียและสารอันตรายเป็นผู้จดรายงานการประชุม และเรื่องที่ประธานแจ้งเพื่อทราบมี 10 ประเด็น ดังนี้

1. การยื่นเสียภาษี ต้องดำเนินการภายในวันที่ 31 มีนาคม 2566 แม้เจ้าหน้าที่ที่รายได้ยังไม่ถึงเกณฑ์ ควรต้องยื่นเช่นกัน
2. การต่อภาษีรถยนต์ตั้งแต่วันที่ 1 เมษายน 2566 ถ้ามีการกระทำผิดจราจร สามารถรถยนต์ต่อภาษีได้แต่ต้องไปชำระใบสั่งก่อน ใบสั่งที่ใช้เริ่มจากวันที่ 1 มกราคม 2566
3. งานฌาปณกิจของมารดา ผอ.คพ. 7 เงินสมทบร่วมทำบุญจาก ผอ.ส่วนต่างๆ ของ สคพ.11 และจากส่วนของ ผอ.สคพ.1 - 16
4. ผอ.สคพ.5 เป็นเจ้าภาพจัดประชุมที่ สนง.ทสจ.ชัยนาท และมีการศึกษาดูงานของ ทสม.ดีเด่นระดับประเทศ เปลี่ยนจากแปลงนาที่ข้าวราคาถูกเป็นเกษตรผสมผสาน หากมีโอกาสอยากให้ไปศึกษาดูงาน
5. มีการทำรั้วระหว่าง สคพ.11 และ สนง.ทสจ.นครราชสีมา เนื่องจากทั้ง 2 หน่วยงานถูกลักลอบตัดสายไฟ ขอให้ รปภ. ตรวจตรา และเจ้าหน้าที่ทุกคนช่วยสังเกตการณ์เหตุการณ์ผิดปกติ
6. เรื่องความสะอาดของพื้นที่ ขอให้ทุกคนช่วยกัน เช่น การกำจัดวัชพืช เนื่องจาก สนง. ไม่มีคนส่วนช่วยดูแล
7. การคืนบ้านพักสำนักงานได้คืนกุญแจให้เทศบาลนครนครราชสีมาแล้ว เพื่อใช้ประโยชน์เป็นสวนสาธารณะต่อไป แต่อยากได้กังหัน ซึ่งเป็นสัญลักษณ์อย่างหนึ่งโดยจะทำการเคลื่อนย้ายมาที่สำนักงาน
8. เรื่องรับส่งจดหมายที่ยังค้าง อยากให้มีการจัดระเบียบ มีคนดูแลและแยกให้ ช่วยกันคิดหาวิธีทำให้เรียบร้อย และการส่งของแบบเอกชนจะมีโทรแจ้งก่อนอาจจะไม่มีปัญหา แต่การส่งของ ส่งบิลและไปรษณีย์ ให้ทุกคนช่วยดูแลด้วย หรือรับแทนหากเจ้าตัวไม่อยู่ เพราะไม่อยากให้คนส่งเดินหาเอง โดยเฉพาะส่วนข้างบนที่มีเครื่องมือและอุปกรณ์จำนวนมาก
9. สนง. มีเจ้าหน้าที่ รปภ. คนใหม่ นายธนกฤษณ์ เนตรนัย ซึ่งสามารถมาได้ตามเวลา และมาทันช่วงรอยต่อที่เจ้าหน้าที่เลิกงาน
10. ค่าไฟอาคารสำนักงาน เดือนกุมภาพันธ์ 2566 จำนวน 200 บาท ซึ่งลดลงมาก นอกจากจะเป็นผลมาจากการประหยัดไฟฟ้าแล้ว ส่วนหนึ่งอาจจะมีการใช้โซล่าเซลล์ด้วย อยากให้ช่วยทำความสะอาด เพื่อจะได้รับแสงได้อยากเต็มที่ ชั้น 2 ข้างบนช่วงบ่ายร้อนค่อนข้างมาก อนุญาตให้เปิดแอร์ได้ถ้ามีจำนวนคนเหมาะสม

**มติที่ประชุม** รับทราบ

**ระเบียบวาระที่ 2 รับรองรายงานการประชุม**

- รับรองรายงานประชุมประจำเดือนสำนักงานสิ่งแวดล้อมและควบคุมมลพิษที่ ๑๑ (นครราชสีมา) ครั้งที่ 2/๒๕๖๖

**มติที่ประชุม** รับรองรายงานการประชุม

**ระเบียบวาระที่ 3 เรื่องสืบเนื่อง – เรื่องค้างเพื่อพิจารณา**

- ไม่มี-

**มติที่ประชุม** รับทราบ

**ระเบียบวาระที่ 4 เรื่องเพื่อทราบ**

* 1. **รายงานผลการประชุมกรมการจังหวัด**

1. จังหวัดนครราชสีมาอยู่ในช่วงของการเฉลิมฉลอง 555 ปี ซึ่งจัดเป็นระยะเวลา 1 ปี ตั้งแต่วันที่ 18 มีนาคม 2566 – 18 มีนาคม 2567 มีกิจกรรมตลอดทั้งปี โดยสำนักงานวัฒนธรรมจังหวัดนครราชสีมา จัดกิจกรรม Street Art และ Street Food ในวันที่ 10 - 12 มีนาคม 2566 วันที่ 26 – 28 พฤษภาคม 2566 และ 23 – 25 มิถุนายน 2566 สำหรับกิจกรรมงานวันประกาศชัยชนะท้าวสุรนารี จะซ้อมใหญ่วันที่ 22 มีนาคม 2566 และรำจริงวันที่ 23 มีนาคม 2566 นางรำเข้าร่วมทั้งหมด 15,555 คน
2. ขอเชิญร่วมบริจาคโลหิต โรงพยาบาลมหาราชประกาศขอรับบริจาคโลหิต เนื่องจากขาดแคลนโหลิตสำหรับผู้ป่วย
3. การเลือกตั้งที่กำลังจะเกิดขึ้น ผู้ว่าราชการจังหวัดนครราชสีมา ขอให้ข้าราชการวางตัวเป็นกลาง โดยเฉพาะการโพสต์ข้อความในสื่อออนไลน์
4. สถานการณ์น้ำในอ่างเก็บน้ำ คาดว่าในฤดูแล้งนี้จะมีปริมาณน้ำเพียงพอต่อการใช้

**4.2 วันสถาปนากรมควบคุมมลพิษ**

วันที่ 3 เมษายน 2566 มีเจ้าหน้าที่ สคพ.11 ได้รับรางวัลคนดี ศรี คพ. 3 คน รายละเอียดจะแจ้งให้ทราบอีกครั้ง

**4.3 ข่าวสารสำคัญด้านสิ่งแวดล้อม**

1. วันที่ 7 มีนาคม 2566 จะมีการแถลงคดีโรงไฟฟ้าของเทศบาลนครนครราชสีมา เวลา 14.00 น.

2. กรณีโรงไฟฟ้า อบต.คง ให้มีการปรับปรุงข้อมูลและผลประโยชน์ตอบแทนในพื้นที่ มีการนำเข้าวาระการประชุมคณะกรรมการสิ่งปฏิกูลและมูลฝอยจังหวัดนครราชสีมา มติที่ประชุมเห็นชอบผ่านให้คณะกรรมการกลางเพื่อพิจารณาต่อไป และให้ดำเนินการสร้างความเข้าใจกับผู้คัดค้าน จำนวน 24 ราย ที่ยังมีข้อห่วงใยและประเด็นคำถามต่อโครงการ โดยยกตัวอย่างประเทศญี่ปุ่นทำการรับฟังความคิดเห็น 600 ครั้ง

3. ทต.บัวเชด ดำเนินการจัดการขยะตามระบบ Semi Aerobic Landfill มีระบบรวบรวมน้ำชะขยะ มีบ่อบำบัดน้ำเสีย แม้เป็นระบบขนาดเล็กแต่เป็นตัวอย่างที่ขยายจาก ทม.สีคิ้ว

4. ทต. นางรอง มีการใช้เครื่องปั่นแยกพลาสติกมาใช้ ตั้งอยู่ในเขตพื้นที่ อบต.สะเดา อ.นางรอง จ.บุรีรัมย์ โดยพลาสติกที่แยกได้นำกลับไปใช้ผลิตเม็ดพลาสติก และ RDF ปัจจุบันมีปริมาณขยะเข้าระบบจาก ทต.นางรอง จำนวน 16 ตัน/วัน ค่าใช้จ่ายในการกำจัดขยะมูลฝอยลดลง 60,000 – 70,000 บาท/เดือน ตอนนี้ต้องการขยะเข้าระบบมากขึ้น

5. กรมควบคุมมลพิษ จัดการฝึกอบรมที่อุทยานแห่งชาติเขาใหญ่ สคพ.11 เข้าร่วมอบรมในรุ่นที่ 1 – 2 โดยรุ่นที่ 1 อบรมวันที่ 13 – 15 มีนาคม 2566 ผู้เข้าร่วม ผอ.สคพ.11 ผอ.สมพงษ์ และ ผอ.บัญชา รุ่นที่ 2 อบรมวันที่ 29 – 31 มีนาคม 2566 ผู้เข้าร่วม คุณเอกสิทธิ์ และคุณยศฐ์วพงศ์

**4.4 รายงานผลการดำเนินงาน**

**1) ส่วนแผนสิ่งแวดล้อม** ต้องรายงานผลการดำเนินการตามตัวชี้วัดภายในวันที่ 10 มีนาคม 2566 ประกอบด้วย ตัวชี้วัดตามกรมควบคุมมลพิษ ตัวชี้วัดตามภารกิจ ตัวชี้วัดการพัฒนาประสิทธิภาพการบริหารจัดการ นอกจากนั้นยังมีเรื่องการประเมิน ITA ซึ่งปีที่ผ่านมากรมควบคุมมลพิษไม่ผ่านการประเมิน ITA ดังนั้นปีงบประมาณนี้จึงมีการดำเนินการอย่างเข้มข้น ประกอบด้วย 3 ด้าน คือ การประเมินบุคคลภายในองค์กร ใช้ข้อมูลการส่งตัวอย่างสิ่งแวดล้อมกับห้องปฏิบัติการของสำนักงาน การประเมินผู้มีส่วนได้ส่วนเสีย ใช้ข้อมูลการดำเนินงานด้านเรื่องร้องเรียน และการตรวจแหล่งกำเนิดมลพิษ และด้านการสื่อสารองค์กร ส่งภายในวันที่ 10 มีนาคม 2566

ผอ.สคพ.11 ขอให้ส่วนแผนสิ่งแวดล้อม บริหารจัดการงานให้ดี เนื่องจากมีหนังสือ งานและภารกิจที่เข้าส่วนเป็นจำนวนมาก และ ITA ครั้งต่อไปอาจจะต้องจัดตั้งเป็นคณะทำงานร่วมกันกับส่วนที่มีความเกี่ยวข้อง

**2. ส่วนการจัดการคุณภาพน้ำ อากาศ และเสียง**

1. ดำเนินการตรวจควันดำ เมื่อวันที่ 23 กุมภาพันธ์ 2566 ที่พื้นที่อำเภอวังน้ำเขียว ตรวจทั้งหมด 103 คัน แบ่งเป็นรถตาม พบร.รถยนต์ 51 คัน เกินมาตรฐาน 15 คัน รถตาม พรบ.ขนส่งทางบก 52 คัน เกินมาตรฐาน 9 คัน จะดำเนินการเพิ่มเติมในวันที่ 23 มีนาคม 2566 ที่อำเภอเฉลิมพระเกียรติ และวันที่ 28 มีนาคม 2566 ที่ตำบลท่าอ่าง อำเภอโชคชัย นอกจากนั้น ยังจะดำเนินโครงการรถรัฐลดมลพิษในระหว่างวันที่ 13 – 16 มีนาคม 2566

2. ตัวชี้วัดทักษะดิจิทัล ประกอบด้วยการประเมินตนเอง ตอนนี้ได้ 2 จาก 5 คะแนน และการอบรมออนไลน์ ได้ 4 จาก 5 คะแนน

ผอ.สคพ.11 ให้ข้อเสนอแนะเรื่องควันดำเนินอยากให้ดำเนินการเพิ่ม อาจจะเพิ่มการดำเนินการในเดือนเมษายนอีก 1 เดือน เพราะปริมาณฝุ่นยังสูงอยู่ และทักษะดิจิทัลให้ผู้ที่ยังไม่ดำเนินการเร่งดำเนินการภายในวันที่ 10 มีนาคม 2566

**3. ส่วนตรวจและบังคับใช้กฎหมาย**

1. กรณีเรื่องร้องเรียนการล้างถังสารเคมี ต.หนองหญ้าขาว อ.สีคิ้ว จ.นครราชสีมา ที่กรมควบคุมมลพิษ ได้มอบหมาย สคพ.11 นั้น ได้มีการลงพื้นที่ติดตามเมื่อวันที่ 3 มีนาคม 2566 เพื่อตรวจสอบว่า ได้นำส่งของเสียไปกำจัดแล้ว ยังดำเนินการอยู่หรือไม่ และทำการเก็บตัวอย่างน้ำในคลองอีสานเขียว ค่า TDS 500 mg/l บริเวณท้ายน้ำมีค่า TDS ลดลง อาจจะชี้ได้ว่าไม่มีการปนเปื้อนจากสถานประกอบการ และยังไม่พบการระบายน้ำลงคลอง แต่พบว่ายังมีการซื้อถังสารเคมีเข้ามาในพื้นที่ มีการติดตั้งเครื่องปั่นพลาสติก เป็นไปได้ว่ายังมีการดำเนินการอยู่ ทั้งนี้อยู่ระหว่างประสาน บก.ป.ทส. ลงพื้นที่ตรวจสอบอีกครั้ง

ผอ.สคพ.11 ให้ข้อเสนอแนะว่าควรประสานกับ อปท. พื้นที่ แจ้งตรวจเป็นระยะ และแจ้งให้ผู้ใหญ่บ้านทราบ

2. กรณีเรื่องร้องเรียนเหมืองแร่โปรแทส จังหวัดแต่งตั้งคณะทำงานฯ 3 ฝ่าย โดยศูนย์ดำรงธรรม และให้ยอมรับวิธีเก็บตัวอย่างการ จุดเก็บ และการวิเคราะห์ แต่โครงการยังไม่มีการลงนาม ทำให้ตัวอย่างน้ำและดินที่เก็บมาไม่สามารถส่งให้ศูนย์ซินโครตอนได้ และได้ประสาน อ.นภัทร ดำเนินการเป็นโครงการร่วมวิจัย โดยได้รับการสนับสนุนจาก เอส ซี จี ในการปรับปรุงคุณภาพดิน และตรวจวิเคราะห์คุณภาพน้ำกับดิน แต่ไม่ได้รับความเห็นชอบจากกลุ่มผู้คัดค้าน เนื่องจากไม่อยากให้มีการเปลี่ยนแปลง หากเรื่องร้องเรียนยังไม่ยุติ จึงยกเลิกพื้นที่งานวิจัยไปที่ ต.หนองกราด แต่ ส่วน ตบ.จะลองทำการวิเคราะห์โดยใช้เครื่องมือวิเคราะห์เอง

ผอ. สคพ.11 การแก้ไขปัญหาความขัดแย้งเป็นเรื่องละเอียดอ่อน ต้องใช้ความอดทน และต้องใช้งานวิจัยเข้ามาร่วม แต่ก็ไม่เป็นไปตามที่คาดหวัง NGO ไม่ไว้ใจ ประเด็นเรื่องร้องเรียนที่มีความสำคัญมากที่สุดคือ เอกอุทัย เนื่องจาก ส่งผลกระทบทั้งสิ่งแวดล้อมและสุขภาพ

**4. ส่วนการจัดการกากของเสียและสารอันตราย**

1. รายงานผลการดำเนินงานในรอบ 6 เดือนที่ผ่านมา มีการติดตามสถานที่กำจัดขยะมูลฝอย จำนวน 13 แห่ง และทำข้อเสนอแนะเรื่องการป้องกันและระงับอัคีภัยในสถานที่กำจัดขยะมุลฝอยส่งให้กับ สถจ.ทั้ง 4 จังหวัดแล้ว และเข้าร่วมการประชุมคณะสิ่งปฏิกูลและมูลฝอยจังหวัด จำนวน 3 ครั้ง

2. จะมีการดำเนินการรวบรวมขยะอันตรายในพื้นที่จังหวัดนครราชสีมา วันที่ 8 มีนาคม 2566 พื้นที่โซน อ.พิมาย วันที่ 10 มีนาคม 2566 พื้นที่โซน อ.บัวใหญ่ วันที่ 14 มีนาคม 2566 พื้นที่โซน อ.ประทาย

ผอ.สคพ.11 ให้มีการกำหนดสถานที่กำจัดขยะมูลฝอยที่มีความเสี่ยงต่อไฟไหม้สูงอย่างน้อย 10 แห่ง เพื่อลงพื้นที่ติดตามให้คำแนะนำ ควรดำเนินการก่อนช่วงสงกรานต์ และสอบถามและหารือเรื่องการจัดการขยะอันตรายของจังหวัดบุรีรัมย์ ซึ่งอยากให้ อบจ.เป็นเจ้าภาพ อาจเป็นการหารือเผื่อการดำเนินการในปีหน้า

**5. ส่วนห้องปฏิบัติการวิเคราะห์สิ่งแวดล้อม**

การดำเนินงานในช่วง 6 เดือนที่ผ่านมา ทำการวิเคราะห์ตัวอย่างคุณภาพน้ำจำนวน 113 ตัวอย่าง 1,045 ข้อมูล โดยตัวอย่างที่วิเคราะห์มากที่สุดจากการติดตามตรวจสอบคุณภาพน้ำแหล่งน้ำผิวดิน การตรวจสอบเรื่องร้องเรียน และการติดตามตรวจสอบแหล่งกำเนิดมลพิษ ตามลำดับ

**มติที่ประชุม** รับทราบ

**4.5 สำนักงานสีเขียว**

**1. หมวดที่ 1 นโยบายวางแผนการดำเนินงานและการปรับปรุงอย่างต่อเนื่อง**

ดำเนินการประเมินการปล่อยก๊าซเรือนกระจกของสำนักงาน โดยเดือนกุมภาพันธ์มีการปล่อยก๊าซเรือนกระจก เท่ากับ 20.517 tCO2e/y

**2. หมวดที่ 2 การสื่อสารและสร้างจิตสำนึก**

2.1 การอบรมให้ความรู้และประเมินความเข้าใจ

ดำเนินการฝึกอบรมเสร็จเรียบร้อยแล้ว จำนวน 1 หลักสูตร ซึ่งเป็นไปตามแผนการฝึกอบรม ประจำปี 2566 ได้แก่ หลักสูตร สำนักงานสีเขียว เมื่อวันที่ 5 มกราคม 2566 มีผู้เข้าร่วมอบรม 30 คน คิดเป็นร้อยละ 100 โดยมีผลการประเมินผ่านเกณฑ์ร้อยละ 70 ขึ้นไป 30 คน คิดเป็นร้อยละ 100 และเนื่องจากสำนักงานฯ รับพนักงานใหม่ ตำแหน่ง ยามรักษาความปลอดภัย จึงได้ฝึกอบรมเพิ่ม หลักสูตร สำนักงานสีเขียว เมื่อวันที่ 7 กุมภาพันธ์ 2566

ทั้งนี้ จะดำเนินการจัดอบรมตามแผนการฝึกอบรมของรอบเดือนมีนาคม 2566 จำนวน 2 หลักสูตร ได้แก่ หลักสูตร การฝึกอบรมดับเพลิงและอพยพหนีไฟ ในวันที่ 7 มีนาคม 2566 และหลักสูตร การคำนวณก๊าชเรือนกระจก ในวันที่ 20 มีนาคม 2566

2.2 การรณรงค์และประชาสัมพันธ์แก่พนักงาน

- เกณฑ์ข้อ 2.2.1 ดำเนินการสื่อสารและประชาสัมพันธ์ ผลการใช้ทรัพยากร พลังงาน ของเสีย และก๊าซเรือนกระจก ประจำทุกเดือน อย่างต่อเนื่อง ผ่านช่องทาง ได้แก่ Facebook Website Line group ของ สคพ.11

- เกณฑ์ข้อ 2.2.4 ภายหลังสื่อสารและประชาสัมพันธ์ช่องทางรับข้อเสนอ/ข้อคิดเห็นด้านสิ่งแวดล้อมของสำนักงานสีเขียว (GREEN OFFICE) ปี 2566 พบว่า ยังไม่มีข้อร้องเรียน อย่างไรก็ตาม ได้มีแผนผังรับเรื่องร้องเรียนและแก้ไขปัญหาเรื่องร้องเรียนรองรับหากมีข้อร้องเรียน

**3. หมวดที่ 3 การใช้ทรัพยากรและพลังงาน**

จากการกำหนดเป้าหมายการใช้ทรัพยากรและพลังงานให้ลดลงร้อยละ 3 ของผลการใช้ทรัพยากรสำนักงานสิ่งแวดล้อมและควบคุมมลพิษที่ 11 ในปีงบประมาณ พ.ศ. 2565 ผลการดำเนินการซึ่งเป็นข้อมูล ณ วันที่ 28 กุมภาพันธ์ 2566 มีการใช้ข้อมูลทรัพยากรดังนี้ การใช้น้ำมันเชื้อเพลิงคิดเป็นร้อยละ 21 ของเป้าหมายที่ตั้งไว้ในปีงบประมาณ พ.ศ. 2566 การใช้ไฟฟ้าคิดเป็นร้อยละ 32 ของเป้าหมายที่ตั้งไว้ในปีงบประมาณ พ.ศ. 2566 การใช้น้ำบาดาลคิดเป็นร้อยละ 8 ของเป้าหมายที่ตั้งไว้ในปีงบประมาณ พ.ศ. 2566 การใช้น้ำประปาคิดเป็นร้อยละ 7 ของเป้าหมายที่ตั้งไว้ในปีงบประมาณ พ.ศ. 2566 การใช้กระดาษคิดเป็นร้อยละ 23 ของเป้าหมายที่ตั้งไว้ในปีงบประมาณ พ.ศ. 2566 และการใช้ตลับหมึกพิมพ์คิดเป็นร้อยละ 24 ของเป้าหมายที่ตั้งไว้ในปีงบประมาณ พ.ศ. 2566

**4. หมวดที่ 4 การจัดการของเสีย**

มีการติดตั้งอ่างล้างจานพร้อมถังดักไขมัน และถังขยะอินทรีย์ที่อาคารเอนกประสงค์ เพิ่มเติมจากอาคารห้องปฏิบัติการวิเคราะห์ เพื่อความสะดวกในการใช้งานมากขึ้น และด้านการจัดการขยะผลการดำเนินงานตามนโยบายการจัดการขยะมูลฝอยในหน่วยงานภาครัฐ ผ่านเกณฑ์การประเมิน และส่วนการจัดการกากของเสียและสารอันตราย

**5. หมวดที่ 5 สภาพแวดล้อมและความปลอดภัย**

- การตรวจวัดระดับแสงสว่าง ดำเนินการเรียบร้อย (เป็นไปตามมาตรฐาน)

- การตรวจวัดแสงรบกวน ดำเนินการเรียบร้อย (เป็นไปตามมาตรฐาน)

- ประชาสัมพันธ์ ณรงค์ไม่สูบบุหรี่ 100% ภายในสำนักงาน ติดตั้งป้าย ประตูทางเข้า ตึก ทั้ง 2 ตึก และ ผ่านบอร์ดประชาสัมพันธ์ และ กลุ่มไลน์

กิจกรรมที่ดำเนินการในเดือนมีนาคม

- ฝึกซ้อมดับเพลิง และฝึกซ้อมอพยพหนีไฟ ประจำปี 66 (ดำเนินการ 7 มี.ค. 66)

- ตรวจเช็ค และบำรุงรักษาเครื่องปรับอากาศ

- บำรุงรักษาเครื่องถ่ายเอกสาร / ปริ้นเตอร์ / เครื่องคอมพิวเตอร์

**6. หมวดที่ 6 การจัดซื้อและจัดจ้าง**

รายการสินค้าที่จัดซื้อมาใช้ในสำนักงาน ได้แก่ กระดาษ A4 20 รีม น้ำยาลบคำผิด จำนวน 4 อัน

กระดาษชำระม้วนใหญ่ 24 ม้วน ปากกาไวท์บอร์ด 12 ด้าม ถ่านไฟฉาย 66 ก้อน ทั้งหมดเป็นสินค้าที่เป็นมิตรต่อสิ่งแวดล้อม

**มติที่ประชุม** รับทราบ

**ระเบียบวาระที่ ๕ เรื่องเพื่อพิจารณา**

การดำเนินการจัดอบรมเรื่องก๊าซเรือนกระจกในวันที่ 20 มีนาคม 2566 และ อบรมเรื่อง Google Data Studio

**มติที่ประชุม** เห็นชอบ

**ระเบียบวาระที่ ๖ เรื่องอื่นๆ (ถ้ามี)**

-ไม่มี-

**ปิดประชุมเวลา 12.00 น.**



(นางสาวพิมณดา นามประเทือง)

ผู้จดรายงานการประชุม



(นางสาวปวีณา ด่านกุล)

ผู้ตรวจรายงานการประชุม