  **บันทึกข้อความ**

**ส่วนราชการ**  ทีมปฏิบัติงานจังหวัดบุรีรัมย์ สำนักงานสิ่งแวดล้อมภาคที่ ๑๑ โทร ๑04 ตามโนนไทย

**ที่** ทส ๐๒๐๕(๑๑).3/ **วันที่**  7 พฤษภาคม ๒๕๖๔

**เรื่อง** รายงานผลการตรวจบังคับการแหล่งกำเนิดมลพิษ ห้างสรรพสินค้า เทสโก้โลตัส สาขาลำปลายมาศ จังหวัดบุรีรัมย์

เรียน ผู้อำนวยการสำนักงานสิ่งแวดล้อมภาคที่ ๑๑ ผ่านที่ปรึกษาทีมปฏิบัติงานจังหวัดบุรีรัมย์

**๑. เรื่องเดิม**

ทีมปฏิบัติงานจังหวัดบุรีรัมย์ได้ดำเนินการตรวจสอบและบังคับใช้กฎหมายกับแหล่งกำเนิดมลพิษที่จะต้องถูกควบคุมการปล่อยน้ำเสียออกสู่สิ่งแวดล้อม เพื่อควบคุมการระบายน้ำทิ้งให้เป็นไปตามที่กฎหมายกำหนด โดยเข้าตรวจสอบห้างสรรพสินค้า เทสโก้โลตัส สาขาลำปลายมาศ จังหวัดบุรีรัมย์ ตั้งอยู่เลขที่ ๒๔๔ หมู่ที่ ๗ ตำบลลำปลายมาศ อำเภอลำปลายมาศ จังหวัดบุรีรัมย์ เมื่อวันที่ ๓ มีนาคม ๒๕๖๔

**๒. ข้อเท็จจริง**

๒.๑ ห้างสรรพสินค้า เทสโก้โลตัส สาขาลำปลายมาศ จังหวัดบุรีรัมย์ มีใบอนุญาตก่อสร้างอาคาร ดัดแปลงอาคาร หรือรื้อถอนอาคาร (แบบ อ. 6) เลขที่ 2/2560 ออกให้ ณ วันที่ 24 กุมภาพันธ์ 2560 มีบริษัท เอก-ชัย ดีสทริบิวชั่น ซิสเทม จำกัด เป็นเจ้าของ มีพื้นที่ใช้สอย 246082 ตารางเมตร เข้าข่ายเป็นแหล่งกำเนิดมลพิษ อาคารประเภท ก (เอกสารแนบ ๑)

๒.๒ มีระบบบำบัดน้ำเสีย ได้แก่ บ่อดักไขมันคอนกรีตเสริมเหล็ก 2 ชุด และระบบบำบัดน้ำเสียถังสำเร็จรูป ชนิดเติมอากาศระบบแอกทิเวเต็ดสลัดจ์ (Activated Sludge Process) ขนาด 65 ลูกบาศก์เมตรก่อนระบายน้ำทิ้งลงสู่รางระบายน้ำสาธารณะด้านทิศตะวันตกของห้างสรรพสินค้า เทสโก้โลตัส สาขาลำปลายมาศ จังหวัดบุรีรัมย์ จำนวน ๑ จุด (เอกสารแนบ ๒)

๒.๓ เก็บตัวอย่างน้ำทิ้งจากท่อระบายน้ำทิ้งของบ่อสังเกตการณ์ รหัสตัวอย่าง LTLM 01 ไปตรวจวิเคราะห์ จำนวน ๑ ตัวอย่าง พบว่า มีค่าความเป็นกรดและด่าง เท่ากับ 7.1 ค่าสารที่ละลายได้ทั้งหมด เท่ากับ 208 มิลลิกรัมต่อลิตร ค่าทีเคเอ็น เท่ากับ 7.3 มิลลิกรัมต่อลิตร ค่าน้ำมันและไขมัน 9.1 มิลลิกรัมต่อลิตร ค่าบีโอดี เท่ากับ 32.4 มิลลิกรัมต่อลิตร ค่าสารแขวนลอย เท่ากับ 224 มิลลิกรัมต่อลิตร และค่าซัลไฟด์ เท่ากับ 0.2 มิลลิกรัมต่อลิตรซึ่งมีค่าไม่เป็นไปตามมาตรฐานควบคุมการระบายน้ำทิ้งตามที่กฎหมายกำหนด โดยมีค่าที่ไม่เป็นไปตามมาตรฐาน ได้แก่ **ค่****าบีโอดี เท่ากับ 32.4 มิลลิกรัมต่อลิตร และค่าสารแขวนลอย เท่ากับ 224 มิลลิกรัมต่อลิตร** (เอกสารแนบ ๓) ไม่เกินมาตราฐานพี่อัจจะส่งฟอร์มคำให้

๒.๔ มีการจัดทำรายงาน ทส.๑ และจัดส่งรายงาน ทส.๒ ทางเอกสาร (เอกสารแนบ ๔)

**๓. ข้อพิจารณา**

ทีมปฏิบัติงานจังหวัดบุรีรัมย์พิจารณาแล้วเห็นควรมีหนังสือแจ้งสิทธิโต้แย้งและแสดงพยานหลักฐานถึง ห้างสรรพสินค้า เทสโก้โลตัส สาขาลำปลายมาศ จังหวัดบุรีรัมย์ เพื่อทราบผลการตรวจสอบคุณภาพน้ำทิ้งและข้อเท็จจริงอื่น และมีสิทธิโต้แย้งต่อผลการตรวจสอบดังกล่าวก่อนที่จะออกคำสั่งทางปกครองให้ปรับปรุงแก้ไขระบบบำบัดน้ำเสียให้มีประสิทธิภาพ ต่อไป

/จึงเรียนมา*…*

-๒-

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงกรรมการบริษัท เอก-ชัย ดีสทริบิวชั่น ซิสเทม จำกัด ที่แนบมาพร้อมนี้

(นางสาวอัจฉรา อิ่มมณี)

นักวิชาการสิ่งแวดล้อมชำนาญการ

“เป็นองค์กรหลักพิทักษ์สิ่งแวดล้อม เพื่อคุณภาพชีวิตที่ดีของประชาชน”